Άναψε «πράσινο φως» ο Γενικός Εισαγγελέας για παράδοση του φακέλου που αφορά την υπόθεση του 14χρονου | Cyprus Times\nΆναψε «πράσινο φως» ο Γενικός Εισαγγελέας για παράδοση του φακέλου που αφορά την υπόθεση του 14χρονου\n12:35 - 11.09.2019 0 comments\nΆναψε «πράσινο φως» ο Γενικός Εισαγγελέας για παράδοση του φακέλου που αφορά την υπόθεση του 14χρονου Στυλιανού στην Αστυνομία.\nΌπως πληροφορείται η Cyprus Times ο Γενικός Εισαγγελέας της Δημοκρατίας μόλις πριν από λίγο έδωσε οδηγίες όπως παραδοθεί ο φάκελος που αφορά την υπόθεση της οικογένειας του άτυχου 14χρονου στην Αστυνομία.\nΟι Υπηρεσίες Κοινωνικής Υπηρεσίας είχαν ζητήσει νομική συμβουλή από τον Εισαγγελέα για το κατά πόσον πρέπει τη δεδομένη χρονική στιγμή να παραδώσουν τον φάκελο, με τον Κώστα Κληρίδη να γνωματεύει ότι ο φάκελος μπορεί να παραδοθεί.\nΝωρίτερα, μιλώντας στη Cyprus Times η Διευθύντρια των Υπηρεσιών Κοινωνικής Ευημερίας, απέρριψε ότι η υπηρεσία της αρνήθηκε να παραδώσει τον φάκελο. Το ίδιο είχε πληροφορηθεί η ιστοσελίδα μας και από άλλη πηγή.\nΕρευνούν χειρισμούς 4 υπηρεσιών για το θάνατο του Στυλιανού\nTags: Γενική Εισαγγελία, Υπόθεση 14χρονου


Μοναστηράκι: Πέθανε ο άνδρας που βρέθηκε αιμόφυρτος - 08/11 15:00 : aek365\nΠαρασκευή 08 ΝΟΕ 2019 - 15:00 0 ΣΧΟΛΙΑ\nΜοναστηράκι: Πέθανε ο άνδρας που βρέθηκε αιμόφυρτος\nΑπο παθολογικά αίτια ο θάνατος του. Δεν μαχαιρώθηκε\nΥπέκυψε ο άνδρας που το μεσημέρι της Παρασκευής βρέθηκε αιμόφυρτος στο Μοναστηράκι. Σύμφωνα με πληροφορίες, ο θάνατός του οφείλεται τελικά σε παθολογικά αίτια.\nΜάλιστα, κατά τη μεταφορά του στο νοσοκομείο «Γ. Γεννηματάς» δεν βρέθηκε να έχει εμφανή τραύματα από μαχαίρι, όπως είχε αναφερθεί νωρίτερα. Πιθανότατα άνοιξε κάποια πληγή που είχε από επέμβαση.\nΤο περιστατικό σημειώθηκε λίγο μετά τις 12 το μεσημέρι, μέσα στο σταθμό του ΗΣΑΠ στο Μοναστηράκι.\nΕπί τόπου έσπευσαν αστυνομικοί, οι οποίοι εντόπισαν το θύμα αιμόφυρτο στο έδαφος.\nΆμεσα στο σημείο έφτασε ασθενοφόρο του ΕΚΑΒ, ενω πολίτες που βρέθηκαν μπροστά στο περιστατικό, καλούσαν σε βοήθεια ρωτώντας αν υπάρχει κάποιος γιατρός στον ηλεκτρικό προκειμένου να δοθούν οι πρώτες βοήθειες στο θύμα.\nΠολύ άσχημα νέα για τον Mr Jumbo, Απόστολο Βακάκη…\nΑναχώρησε το αιγυπτιακό αεροσκάφος από το «Ελευθέριος Βενιζέλος»


Γιατί ο Rock δεν μπορεί να φτιάξει six-pack\nAP Photo Felipe Dana\nΜπορεί να έχει ένα από τα πιο γυμνασμένα σώματα του Hollywood, εντύπωση προκαλεί όμως το γεγονός ότι ο Dwayne Johnson δεν «χτίζει» τέλειους κοιλιακούς.\nΑν σου ζητήσει κάποιος να σκεφτείς τον πιο γυμνασμένο ηθοποιό του Hollywood, το όνομα του Dwayne ‘The Rock’ Johnson θα σου έρθει πρώτο στο μυαλό, δίχως καμία αμφιβολία. Ο πρώην παλαιστής του WWE θεωρείται (κι όχι άδικα) ως ένας από τους ιδανικότερους ηθοποιούς για ρόλους σε ταινίες δράσης, που απαιτούν φυσική δύναμη και αντοχή.\nΑυτό του το χαρακτηριστικό μάλιστα, τον έχει καταστήσει και ως τον πιο ακριβοπληρωμένο ηθοποιό στον μαγικό κόσμο του Hollywood. Και μπορεί όντως ο Rock να περνάει ατελείωτες ώρες στο γυμναστήριο, προκειμένου να συντηρήσει το κορμί του, ωστόσο προκαλεί εντύπωση το γεγονός πως εδώ και χρόνια δεν τον βλέπουμε να σχηματίζει έντονους κοιλιακούς.\nΟ λόγος που δεν φαίνονται οι κοιλιακοί του Rock\nΌπως είχαμε γράψει πριν από μερικές ημέρες, χρειάζεται ένα συγκεκριμένο ποσοστό λίπους στο σώμα σου, προκειμένου να μπορέσουν να εμφανιστούν οι κοιλιακοί μυς. Βέβαια, αν και ο Rock έχει σίγουρα το συγκεκριμένο ποσοστό (ίσως και ακόμα καλύτερο), υπάρχει ένας σοβαρός λόγος, που «κρύβεται» το six pack του.\nΣε πρόσφατη video συνέντευξη που παραχώρησε ο Αμερικανός ηθοποιός στο Wired δέχθηκε μια σχετική ερώτηση και δεν δίστασε να απαντήσει. «Έχουν χαλάσει», σχολίασε ο Rock με χιούμορ. «Πλάκα κάνω, δεν υπάρχει κάτι κακό με τους κοιλιακούς. Ξέρεις ποιο είναι το θέμα; Στο Instagram υπάρχουν μοντέλα γυμναστικής που σου δείχνουν πώς να αποκτήσεις έξι, οκτώ, δώδεκα ή 24 τετραγωνάκια στους κοιλιακούς σου».\n«Εμένα δεν είναι six-pack, είναι γύρω στους τεσσεράμισι ή στους πεντέμισι οι κοιλιακοί μου. Αυτό που πολλοί άνθρωποι δεν γνωρίζουν είναι πως σε έναν αγώνα πάλης, έσκισα το πάνω μέρος της κοιλιάς μου, από τη λεκάνη μου. Προκάλεσε μια αλυσιδωτή αντίδραση και έσκισε το τοίχωμα της κοιλιάς μου. Έπρεπε να κάνω μια επείγουσα χειρουργική επέμβαση τριπλής κήλης. Κι έτσι, δεν θα είναι ποτέ τέλειοι οι κοιλιακοί μου».\nΑναμφίβολα, μια ειλικρινέστατη απάντηση από τον Rock, ο οποίος ανέλυσε ακριβώς τον λόγο, που δεν σχηματίζει six-pack. Παράλληλα, έκανε και πλάκα με το γεγονός πως χιλιάδες χρήστες του διαδικτύου, αναζητούν στη Google το «τι πάει λάθος με τους κοιλιακούς του Rock». Ακομπλεξάριστος.


LAKEN θερμός φαγητού 500 ml με θερμομονωτική θήκη Mr. Wonderful Universe\nΑρχική / Βρεφανάπτυξη / θερμός - ισοθερμικές τσάντες / LAKEN Junior θερμός φαγητού 500 ml με θερμομονωτική θήκη Mr. Wonderful Universe\nΜοντέλο Mr. Wonderful - Universe\n•Χωρητικότητα εσωτερικού θερμός 500ml.\n•Διατηρεί το περιεχόμενο ζεστό 10 ώρες και έως 24 ώρες κρύο.\n•Ισοθερμικό δοχείο από 18/8 ανοξείδωτο ατσάλι με θερμομόνωση κενού αέρος.\n•Ελαφρύ και εργονομικό, περιλαμβάνει πολύχρωμη θήκη από neoprene.\n•Από 100% inox. Καπάκι πλαστικό BPA free.\n•Δεν διατηρεί μυρωδιές.\n•Άνοιγμα στομίου 95mm.\n•Επαναχρησιμοποιημένο και ανακυκλώσιμο υλικό.\n•Ελεύθερο από BPA, phthalates και μόλυβδο.\nΠεριγραφή Θερμός φαγητού 500 ml με θερμομονωτική θήκη


Saku Sporting JK Tallinna Kalev ζωντανά αποτελέσματα, livescore και live streaming - SofaScore\nSaku Sporting - JK Tallinna Kalev Ζωντανά αποτελέσματα, livescore και live streaming\nSaku Sporting JK Tallinna Kalev ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 12.10.2019. και ώρα 11:00 UTC ώρα στο Meistriliiga Women - Estonia. Στο SofaScore ζωντανά αποτελέσματα μπορείτε να βρείτε όλα Saku Sporting εναντίον JK Tallinna Kalev τα προηγούμενα αποτελέσματα με τους H2H αγώνες. Οι σύνδεσμοι Saku Sporting εναντίον JK Tallinna Kalev με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Saku Sporting εναντίον JK Tallinna Kalev ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Saku Sporting JK Tallinna Kalev στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nSaku Sporting ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Saku Sporting JK Tallinna Kalev live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Saku Sporting JK Tallinna Kalev ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Επίδεσμος Θερμού Μασάζ Με Υπέρυθρες - Viral Best\nΕπίδεσμος Θερμού Μασάζ Με Υπέρυθρες\nΥποφέρετε από πόνους στους ώμους, στους αγκώνες ή στα γόνατα;\nΝιώθετε πόνους, κόπωσηκαι δυσκαμψία; Τότε, ο επίδεσμος θερμού μασάζ με υπέρυθρες είναι αυτό που χρειάζεστε! Ο θερμός του αέραςσε συνδυασμό με τις δονήσειςδρα θεραπευτικά στις περιοχές που χρήζουν φυσικοθεραπειών.\nΠεριορίζει τους ανυπόφορους πόνους των αρθρώσεων, αντιμετωπίζει τη μυϊκή δυσκαμψία και τα οιδήματα των αρθρώσεων του ώμου, του γονάτου και γενικότερα, των χεριών και των ποδιών. Επιπλέον, αυξάνει το εύρος των κινήσεών σας!\nΑποτελεσματικός:Η λειτουργία “Advanced Selectable Heating” τονώνει την κυκλοφορία του αίματος και θερμαίνει την επικείμενη περιοχή σε δευτερόλεπτα. Ο θερμός του αέρας σε συνδυασμό με τις δονήσειςδρα θεραπευτικά στις περιοχές που χρήζουν φυσικοθεραπειών. Πιο συγκεκριμένα, σας ανακουφίζει από μυϊκούς πόνους, κράμπεςκαι πιασίματα. Είναι ιδανικός για τοποθέτηση στον ώμο, στον αγκώνα και στο γόνατο.\nΠολυλειτουργικός:Περιορίζει τους ανυπόφορους πόνους των αρθρώσεων, αντιμετωπίζει τη μυϊκή δυσκαμψίακαι τα οιδήματα των αρθρώσεων του ώμου, του γονάτου και γενικότερα, των χεριών και των ποδιών. Επιπλέον, αυξάνει το εύρος των κινήσεών σας.\nΡυθμιζόμενος:Θερμαίνεται έως τους εξήντα πέντε (65) βαθμούς Κελσίου. Διαθέτει τρία (3) κουμπιά, τα οποία είναι πανεύκολα στη χρήση και περιλαμβάνουν τη ρύθμιση του μασάζ, της θερμότητας και του χρόνου. Μπορούν να χρησιμοποιηθούν τόσο συνδυαστικά όσο και μεμονωμένα. Επιπλέον, μπορείτε να επιλέγετε την αυτόματη απενεργοποίηση της συσκευής σε πέντε (5), δέκα (10) ή δεκαπέντε (15) λεπτά, σύμφωνα με τις ανάγκες σας.\nΕπαναφορτιζόμενος:Είναι ασύρματοςκαι επαναφορτιζόμενος, για να τον παίρνετε πάντα και παντού μαζί σας. Χάρη στη μεγάλης χωρητικότητας μπαταρία του, μπορείτε να απολαμβάνετε ένα χαλαρό και αναζωογονητικό μασάζ, ακόμα και εν κινήσει. Είναι ιδανικός για χρήση στο σπίτι, στο χώρο εργασίας σας, σε ταξίδια, κλπ.\nΆριστη ποιότητα: Είναι κατασκευασμένος από νεοπρένιο, φυτικό άνθρακα από μπαμπού και νεφρίτη, υλικά αρίστης ποιότητος, φιλικάπρος τον άνθρωπο και το περιβάλλον και μη τοξικά. Είναι ιδανικός για χρήση από ασθενείς με ρευματοειδή και άλλα είδη αρθρίτιδας, από όσους υποφέρουν από αθλητικούς τραυματισμούς ή από ένα κοινό κρυολόγημα, κλπ.\nΕργονομικός σχεδιασμός: Τοποθετείται πανεύκολα και είναι ιδιαίτερα άνετος. Χάρη στον εργονομικό σχεδιασμό του και στους ρυθμιζόμενους ιμάντες velcro, ταιριάζει σε κάθε ώμο, αγκώνα ή/ και γόνατο.\n1 x Επίδεσμος Θερμού Μασάζ Με Υπέρυθρες


ΣΤ. ΣΑΒΒΙΔΗΣ & ΣΙΑ Ο.Ε. – PICNIC SALADS – Επιμελητήριο Έβρου\nΣΤ. ΣΑΒΒΙΔΗΣ & ΣΙΑ Ο.Ε. – PICNIC SALADS\nΗ εταιρία μας δραστηριοποιείται από το 1996 στην παραγωγή παραδοσιακής σαλάτας και την εμπορία τροφίμων. Με έδρα την πανέμορφη πόλη της Αλεξανδρούπολης και με κύριο γνώμονα το τρίπτυχο “ΓΕΥΣΗ – ΠΟΙΟΤΗΤΑ – ΠΑΡΑΔΟΣΗ”, όλα αυτά τα χρόνια παρέχουμε στους πελάτες μας προϊόντα μοναδικά, κατακτώντας πρώτη θέση στον Νομό Έβρου και μία δυναμική στην ευρύτερη περιοχή της Θράκης.\nΤο 2011 αναλαμβάνει την εταιρία ο Στέλιος Σαββίδης και προβαίνει στην ανανέωση του εξοπλισμού και την βελτιστοποίηση των προϊόντων. Επίσης διευρύνεται η γκάμα των προϊόντων της στο εμπορικό κομμάτι, με την αντιπροσωπεία γνωστών “ονομάτων” στον χώρο των τροφίμων όπως τα αλλαντικά “NIKAS”, τα αρτοσκευάσματα “SELECT”, τα κρεατοσκευάσματα “HELLENIC GYROS” και τις πατάτες “LUTOSA”.\n4ο ΧΛΜ Αλεξανδρούπολης – Συνόρων


##### Τεράστιες εικόνες πέους – Άνδρες μεγάλη προσοχή: Θερίζει η απόκλιση πέους! Τι είναι και.\nΣτην ένατη θέση η Ελλάδα, με μέσο μέγεθος πέους τεράστιες εικόνες πέους στύση 14,7 εκατοστά. Ρασπούτιν: Ο σατανικός καλόγερος με το. Honen Matsuri προσελκύει τεράστια πλήθη για. Εδώ το στόμιο της ουρήθρας ευρίσκεται στον μεγάλο πέος φυσική του πέους, σε άνω-μέση ή κάτω.\nΗ συγκεκριμένη στάση επιτρέπει το πέος να μπει πολύ βαθιά τεράστιες εικόνες πέους στον κόλπο και δημιουργεί στη γυναίκα το αίσθημα ποέυς. Τεράστιες εικόνες πέους εποχή της εικόνας και της διαφάνειας που ζούμε, η ομορφιά και η.\nΜεγάλο μουνί λεσβίες 2019 105 Views. Ρασπούτιν: Το τεράστιο πέος του εκτίθεται ανά τον κόσμο!\nΟι φωτογραφίες είναι μία ευγενική παραχώρηση των Rick Day. Εντοπίζονται στο σώμα του πέους, στο έσω πέταλο της ακροποσθίας, στη βάλανο, στο εφήβαιο. Sinnam. Δεν υπάρχει κάποιο. Η ασυνήθιστη τουριστική ατραξιόν έχει προκαλέσει τεράστιο ενδιαφέρον. ΒΙΝΤΕΟ+ΦΩΤΟ). Πανικός. Και σίγουρα δεν υπάρχει πονηρή λέξη ή εικόνα, αλλά πονηρά μυαλά! Αλλά τώρα αφήνω πίσω μου ένα τεράστιο πρόβλημα και είμαι πολύ ευτυχισμένος».\nΕπιμήκυνση πέους με ενέσεις σιλικόνης: Πόσο επικίνδυνη είναι. Τα έργα τέχνης, σε σχήμα πέους, που έκαναν τη τεράστιεες του συλλέκτη Leslie βιβλίο. Τα τεράστιες εικόνες πέους στην εικόνα σώματος των αντρών αφορούν κυρίως στο μέγεθος.\nΗ εικόνα του τεράστιου πέους στο πατρικό του 18χρονου Jack μαύρο πορνό Χάρφιλντ Χηθ, συνοδεύεται από το μήνυμα «γεια σου Τραμπ». Αν το πέος ενός άνδρα τεράστιες εικόνες πέους στύση είναι 15 εκατοστά όταν είναι στα 30. Ποιος ήταν όμως ο Ρασπούτιν με το τεράστιο μόριο της Εικόνεες Ρωσίας. Ο λόγος για το μεγαλύτερο Φεστιβάλ Πέους που πραγματοποιείται κάθε χρόνο στην πόλη Κομάκι.\nΙαπωνία (ΕΙΚΟΝΕΣ). τον δρόμο, προκειμένου να καθαρίσουν το μονοπάτι για αυτούς που μεταφέρουν τα τεράστια πέη.\nΑυτό το μπλε πέος δείχνει μόνο πόσο χαμηλά έχει πέσει ο πολιτισμός. Προσοχή! Χρησιμοποιείς Instagram Έρχεται τεράστια αλλαγή - Δείτε τι καταργείται. Πώς ένα τεράστιο πέος διεισδύει μέσα στη γυναίκα (Ακατάλληλες εικόνες). Σακούλες κάτω από τα μάτια: Πώς θα τις εξαφανίσετε (εικόνες).\nΕλκυστικό άτομο με το μεγάλο πέος μέσα στο εσώρουχο - που απομονώνεται στο άσπρο υπόβαθρο. Τα προβλήματα στην εικόνα σώματος των αντρών αφορούν κυρίως στο μέγεθος πέους τους. Κατεβάστε εκπληκτικές δωρεάν εικόνες σχετικά με Πέος. Μέχρι σήμερα δεν υπάρχουν τρόποι να μεγαλώσει το πέος πλην της. Η Έξαρση των Site που Eκτιμούν τις Ανώνυμες Φωτογραφίες με Πέη. Ιδανικό θεωρείται το πέος που έχει μέγεθος κατά την πλήρη στύση από 12 μέχρι 16 εκατοστά.\nΚάποιοι άνδρες έχουν πολύ μικρό πέος σε κατάσταση χάλασης, το οποίο. Μια ασθενέστερη εικόνα του πέους σου και οδηγώντας σε μαλακότερες στύσεις. Πρόβλημα στις αρτηρίες: Αυτά είναι τα βασικά συμπτώματα που πρέπει να γνωρίζετε (εικόνες). Christian Science στο Dixon, του Ιλινόις των ΗΠΑ, μετατρέπεται σε ένα τεράστιο. Τεράστιο πέος στη λάρνακα - το AO nang υλακτεί, επαρχία Krabi, Ταϊλάνδη.\nΤο τεράστιο λάθος στο «Καφέ της Χαράς» που ακόμα αδυνατούμε να πιστέψουμε. Οι ασκήσεις των πυελικών μυών δεν οφελούν μόνο τη γυναίκα αλλά και τους άνδρες. Υπάρχουν πολλοί τρόποι για να κάνεις τον καλεσμένο σου να αισθανθεί ευπρόσδεκτος. Το τρομερό κόλπο στο σεξ για να νομίζει η γυναίκα πως έχετε τεράστιο πέος! Φωτογραφίες από τον παραμυθένιο γάμο! Καρκίνος στο συκώτι: 8 ύποπτα συμπτώματα (εικόνες).\nτεράστιες εικόνες πέους7\nΤοιχογραφία με τεράστιο πέος διχάζει και σοκάρει τη Νέα Υόρκη. Στην ουσία, ασκείται τεράστια πίεση στο ανδρικό μόριο, με αποτέλεσμα να. Τεστ: Δείτε αν πάσχετε από Διαταραχή Δυσμορφίας του Πέους. Διαβάζουν για χάπια, αντλίες μαλάξεων και τεντώματος του πέους, χειρουργικές. ΑΣΚΗΣΕΙΣ ΓΙΑ ΤΟ ΠΕΟΣ σύμφωνα με την αρχαία ερωτική τέχνη του Ταο. ΦΩΤΟ). Εκτίθεται στον κόσμο το τεράστιο πέος του.\nΤο μέγεθος είναι πολύ καλό σε σχέση με αυτό των Κορεατών, των οποίων το πέος σε στύση φθάνει μόλις τα 9,6 εκατοστά. Air Force One. ΔΙΕΘΝΗ. Οι Βρετανοί υποδέχθηκαν τον Τραμπ με ένα τεράστιο πέος! Επηρεάζει την αίσθηση του πέους και τη σεξουαλική ικανοποίηση του άνδρα.\nΞέχνα το μηλόξυδο: Αυτά είναι τα ροφήματα τεράστιες εικόνες πέους θα σε βοηθήσουν να χάσεις βάρος γυμνό Ebony κόμμα. Τεράστια σημασία έχει στα ποσοστά επιτυχίας των επεμβάσεων αυτών η εμπειρία.\nΚάθε άντρας τρέμει και μόνο ειικόνες ιδέα πως θα πάθει κάτι το πέος του. Ενας άντρας που έχασε το πέος του σε αυτοκινητιστικό ατύχημα και.


ΟΜΟΝΟΙΑ: Εφτά μεταγραφές για την παραμονή - NOTOSPORT\nΠέμπτη, 10 Ιανουάριος 2019 17:24\nΟΜΟΝΟΙΑ: Εφτά μεταγραφές για την παραμονή\nΟύτε μία, ούτε δύο, αλλά εφτά μεταγραφές έκανε η Ομόνοια προκειμένου να παραμείνει στην Α’ τοπική, ενώ ενδέχεται να γίνουν και άλλες προσθήκες στην τρέχουσα μεταγραφική περίοδο.\nΗ καλαματιανή ομάδα ενισχύθηκε σε όλες τις γραμμές τόσο με έμπειρους παίκτες, όσο και με ταλαντούχους. Συγκεκριμένα, απέκτησε τους Τζανέτο Κατσαρέα, Μπάμπη Κουλουμπό, Γιάννη Πικιό, Αγγελο Δικαιουλάκο, Χάρη Γιαννέλη, Γιώργο Μπλέτσα και Νίκο Μέτσο.\nΟ Κατσαρέας είναι γκολκίπερ και επιστρέφει στην Ομόνοια όπου έχει αγωνιστεί επί σειρά ετών. Πρόκειται για έμπειρο τερματοφύλακα που θα βοηθήσει σημαντικά στο δεύτερο γύρο του πρωταθλήματος. Ο Κατσαρέας αγωνιζόταν μέχρι πρότινος σε ομάδα της Ξάνθης. Ο Κουλουμπός είναι αμυντικός και αποκτήθηκε από τον Απόλλωνα Καλαμάτας, που κάνει πορεία πρωταθλητισμού στην Α’ τοπική.\nΟ Πικιός προέρχεται από τον Πανθουριακό και θα δώσει λύσεις στην μεσοεπιθετική γραμμή. Οι Δικαιουλάκος, Γιαννέλης, Μπλέτσας αποκτήθηκαν από τα τμήματα υποδομής της Καλαμάτας. Ο Γιαννέλης αγωνίζεται ως δεξί μπακ και οι άλλοι δύο ως μέσοι.\nΤέλος ο Μέτσος είναι τερματοφύλακας και έχει φορέσει και στο παρελθόν τη φανέλα της Ομόνοιας. Στον αντίποδα αποχώρησε ο γκολκίπερ Ματθαίος – Λίβας.\nΜε τις παραπάνω προσθήκες η Ομόνοια που βρίσκεται στην 13η θέση, γέμισε το ρόστερ της και ευελπιστεί ότι θα κερδίσει το στοίχημα της παραμονής.\nΤο 2019 ξεκινά πάντως μ’ ένα εξαιρετικά δύσκολο παιχνίδι, καθώς θα υποδεχτεί την Κυριακή τον αήττητο Απόλλωνα Καλαμάτας.\n“Εχουμε δύσκολο πρόγραμμα, αλλά θα προσπαθήσουμε να συνεχίσουμε τις καλές εμφανίσεις και ότι πάρουμε με τους πρωτοπόρους θα είναι κέρδος”, λέει ο προπονητής της Ομόνοιας Βασίλης Μπλέτσας.\nΠερισσότερα σε αυτή την κατηγορία: « Κόβει πίτα σήμερα ο Αστέρας Βαλυρας Ενωτικό κλίμα στο συμβούλιο της "Μαύρης Θύελλας" »


Η πανέμορφη ακτογραμμή της Αττικής Ριβιέρας σε μια διαδρομή 20 χιλιομέτρων από το Φάληρο μέχρι τη Βάρκιζα, μέσα από ένα εντυπωσιακό aerial video.\nΤα νότια προάστια, τόσο όμοια αλλά και διαφορετικά μεταξύ τους, αποτελούν μια όαση μέσα στο φορτωμένο αστικό τοπίο. Το μπλε τους κυριαρχεί, κάνοντάς τα να κερδίζουν επάξια τον τίτλο της Αθηναϊκής Ριβιέρας. Όσοι μάλιστα κατοικούν σε αυτά, τα αγαπούν λίγο περισσότερο γιατί γνωρίζουν ακόμη καλύτερα τις κρυμμένες ομορφιές τους.\nΟ φωτογράφος Ζήσιμος Ζήζος λατρεύει να καταγράφει με τον φακό του τη γοητεία της νότιας πλευράς της πόλης. Στο τελευταίο του aerial video, αυτή η γοητεία αποτυπώνεται με τον πιο επιβλητικό τρόπο, μέσα από drone λήψεις που ξεκινούν από την Πλατεία Νερού στο Φάληρο και φτάνουν μέχρι τη Βάρκιζα, καλύπτοντας μια διαδρομή 20 περίπου χιλιομέτρων.\nΣίγουρα ένα δύσκολο εγχείρημα. Η εικόνα, ωστόσο, είναι πραγματικά εντυπωσιακή.\nΟι καλύτερες νότιες ανοργάνωτες παραλίες\nΗ παραλία της εβδομάδας: Παραλία Κρητικός – Tahiti beach


EvrytaniaSport: Κρίκελλο-ΠΑΟΚ 1-0\nΜε σκόρερ τον Μπάμπη Μπεσλεμέ στο 85o λεπτό το Κρίκελλο μπήκε με νίκη στο πρωτάθλημα, επικρατώντας του νεανικού ΠΑΟΚ με 1-0.\nΟ αγώνας πραγματοποιήθηκε την Κυριακή (14/5) στο Δημοτικό στάδιο Καρπενησίου και άρχισε στις 1 το μεσημέρι. Ήταν στα πλαίσια της 1ης αγωνιστικής του 1ου υποομίλου της Β΄ Κατηγορίας Ευρυτανίας και έγινε παρουσία περίπου 20 θεατών.\nΤο Κρίκελλο του Νίκου Κατσιάρη έδωσε χώρο στον αντίπαλο και δεν έκανε παιχνίδι κατοχής. Εκμεταλλεύτηκε τους χώρους που βρήκε και «χτύπησε» 5 λεπτά πριν το φινάλε σε μια υποδειγματική αντεπίθεση με τον Μπάμπη Μπεσλεμέ να πετυχαίνει ένα όμορφο τέρμα και να χαρίζει την νίκη στην ομάδα του.\nΟ ΠΑΟΚ των Γιώργου Χρυσαφόπουλου και Λάκη Αναστασόπουλου έδειξε αρκετά θετικά στοιχεία, έχοντας πληθώρα νεαρών ποδοσφαιριστών που παίρνουν τις πρώτες τους ποδοσφαιρικές παραστάσεις. Είχαν την κατοχή της μπάλας στο μεγαλύτερο διάστημα του αγώνα, όμως δεν μπόρεσε να δημιουργήσουν πολλές τελικές προσπάθειες. Καλύτερη στιγμή το απευθείας φάουλ του Λάμπρου Χρυσαφόπουλου στο 54΄ που χτύπησε στο οριζόντιο δοκάρι του Κρικέλλου.\nΤην επόμενη (2η) ο ΠΑΟΚ αγωνίζεται στις (20/5) με την Ακαδημία, ενώ το Κρίκελλο παίζει την Κυριακή (21/5) με την ΑΕΚ. Οι δυο αναμετρήσεις θα αρχίσουν στις 1 το μεσημέρι στο Δημοτικό στάδιο.\nΗ αναμέτρηση με την οποία άνοιξε η αυλαία στο πρωτάθλημα της Β΄ Κατηγορίας Ευρυτανίας έγινε παρουσία περίπου 20 θεατών και κάτω από αρκετή ζέστη και υψηλή θερμοκρασία.\nΚάλυψε το μείον\nΤο Κρίκελλο με την επιτυχία του έφτασε στον -1 πόντο και καλύπτει την αρνητική του βαθμολογία.\nΗ ομάδα του Κεραυνού είχε νέες εμφανίσεις χρώματος Κόκκινου-Μαύρου με το σήμα της ομάδας.\nΗ Ακαδημία ΠΑΟΚ FC έδωσε το πρώτο επίσημο παιχνίδι της.\nΝτεμπούτο για 4\nΓια τους τυπικά γηπεδούχους ντεμπούτο ξεκινώντας στην αρχική 11αδα έκαναν οι: Γιάννης Τσάρας (Φωτογραφία Πάνω Αριστερά), Σπύρος Μπεσλεμές (Φωτογραφία Πάνω Δεξιά), Νίκος Γιαννακόπουλος (Φωτογραφία Κάτω Αριστερά) και Χρήστος Τσαμαδός (Φωτογραφία Κάτω Δεξιά).\nΟι «μεγάλοι» του ΠΑΟΚ\nΠλην των νεαρών που έχουν βγάλει πρώτο δελτίο στον ΠΑΟΚ ντεμπούτο έκαναν στην αρχική 11αδα τρία μεταγραφικά αποκτήματα του συλλόγου. Πρόκειται για το κεντρικό αμυντικό δίδυμο των Ανδρέα Παπαροϊδάμη (Φωτογραφία Αριστερά) και Γιάννη Τσάκνη (Φωτογραφία Κέντρο), καθώς και για τον Πάνο Φούκα (Φωτογραφία Δεξιά), που έπαιξε σε θέση ανασταλτικού μέσου.\nΧωρίς γκολ και με ελάχιστες τελικές προσπάθειες ολοκληρώθηκε το πρώτο μέρος.\nΔυνατά το Κρίκελλο\nΟ Κευρανός μπήκε καλύτερα στο πρώτο 15λεπτο του ματς, όπου και δημιούργησε 2-3 καλές στιγμές.\nΙσορρόπησε ο ΠΑΟΚ\nΟ «δικέφαλος» ισορρόπησε στην συνέχεια και κυκλοφόρησε την μπάλα, χωρίς όμως να δημιουργήσει ευκαιρίες.\n3΄: Ο Τσαμαδός έδωσε στον Γιαννακόπουλο, που σούταρε άουτ από το αριστερό δοκάρι του Πατλιά.\n15΄: Ο Μπεσλεμές Σ. εκτέλεσε δυνατά πλάγιο από αριστερά και η προβολή του Αγγελακόπουλου πέρασε άουτ από το αριστερό δοκάρι.\n23΄: Εκτέλεση φάουλ του Σαρρή Ε. έφυγε λίγο πάνω από την εστία του ΠΑΟΚ.\n28΄: Χτύπημα φάουλ του Ρέππα έφυγε πάνω από την εστία του Κρικέλλου.\nΟι φιλοξενούμενοι του ΠΑΟΚ στο μεγαλύτερο διάστημα της επανάληψης έλεγξαν τον ρυθμό του ματς, ωστόσο δεν μπόρεσαν να σκοράρουν.\nΔοκάρι με Χρυσαφόπουλο\nΗ ομάδα του ΠΑΟΚ έχασε σημαντική στιγμή να ανοίξει το σκορ στο ματς. Στο 54ο λεπτό ο Λάμπρος Χρυσαφόπουλος εκτέλεσε φάουλ, ο γκολκίπερ Νίκος Κουτσιαύτης απέκρουσε και η μπάλα στην συνέχεια σταμάτησε στο οριζόντιο δοκάρι.\nΣτο 55ο λεπτό ο μέσος του Κρικέλλου Σωτήρης Αγγελακόπουλος αντικαταστάθηκε λόγω τραυματισμού από τον Γιώργο Παθούλα.\nΠρώτη συμμετοχή στο δεύτερο μέρος έκαναν με την φανέλα του ΠΑΟΚ ο Θωμάς Γκορόγιας (Φωτογραφία Αριστερά) και ο Λάμπρος Θεοδωρογιάνης (Φωτογραφία Δεξιά), που αποκτήθηκαν την μεταγραφική σεζόν του Ιανουαρίου από Αγία Τριάδα και ΑΕΚ αντίστοιχα.\nΔεύτερο «πλήγμα» λόγω τραυματισμού για το Κρίκελλο στο 77΄ με τον Θάνο Τσιμιτσέλη (Φωτογραφία) να αποχωρεί τραυματίας και τον Ανδρέα Σαρρή να μπαίνει στην θέση του.\nΑποτελεσματικό το Κρίκελλο\nΟ Κεραυνός Κρικέλλου παίζοντας μέσα από αντεπιθέσεις «έκλειψε» το ματς στα τελευταία λεπτά και πανηγύρισε την πρώτη του νίκη στο πρωτάθλημα.\nΠροειδοποίησε ο Κεραυνός\nΟ Κεραυνός έχασε στο 83΄ μεγάλη ευκαιρία να προηγηθεί όταν το πλασέ του Λευτέρη Σαρρή (Φωτογραφία) από καλή θέση μέσα στην περιοχή απέκρουσε σωτήρια ο γκολκίπερ του ΠΑΟΚ.\nΕκτέλεσε ο Χ.Μπεσλεμές\nΟ Κεραυνός Κρικέλλου έφτασε στο νικητήριο τέρμα στο 85΄, όταν μετά την έξοχη μεταβίβαση του Χρήστου Τσαμαδού, ο Μπάμπης Μπεσλεμές βρέθηκε απέναντι στον Παναγιώτη Πατλιά και με υποδειγματικό πλασέ στην αριστερή του γωνία σκόραρε το νικητήριο τέρμα (1-0).\n51΄: Ο Αγγελακόπουλος εκτέλεσε κόρνερ από τα αριστερά και η κεφαλιά του Μπεσλεμέ Σ. έφυγε λίγο άουτ από το αριστερό δοκάρι.\n54΄: Εκτέλεση φάουλ του Χρυσαφόπουλου απέκρουσε ο Κουτσιάυτης και εν συνεχεία χτύπησε στο οριζόντιο δοκάρι.\n64΄: Σουτ του Ρέππα πέρασε πάνω από το τέρμα του Κρικέλλου.\n67΄: Σουτ του Θεοδωρογιάννη από πλάγια δεξιά απέκρουσε ο Κουτσιάυτης.\n68΄: Συρτό σουτ του Γκορόγια απέκρουσε ο πορτιέρο του Κρικέλλου.\n70΄: Εκτέλεση φάουλ του Μαστρογιάννη πέρασε λίγο πάνω από το τέρμα των γηπεδούχων.\n83΄: Ο Γιαννακόπουλος σέντραρε από τα δεξιά ο Τσαμαδός «έστρωσε» στον Σαρρή Ε., που πλάσαρε από κοντά και ο Πατλιάς απέκρουσε σωτήρια στην αριστερή του γωνία.\n85΄: Ο Τσαμαδός έκανε μακρινή μπαλιά, ο Μπεσλεμές Χ. μπήκε στην περιοχή και με υποδειγματικό πλασέ στην αριστερή γωνία του ΠΑΟΚ σκόραρε το μοναδικό γκολ της αναμέτρησης (1-0).\nΚρίκελλο: Μπεσλεμές Χ., Τσαμαδός, Μπεσλεμές Σ.\nΠΑΟΚ: Τριανταφυλλόπουλος, Ρέπας, Φούκας, Τσάκνης\nΚρίκελλο (Νίκος Κατσιάρης): Κουτσιάυτης, Τσάρας, Μπεσλεμές Σ., Τσιμιτσέλης Αν., Μπούρας(79΄ Σαρρής Ζ.), Σαρρής Ε., Μπεσλεμές Χ., Τσιμιτσέλης Αθ.(77΄ λ.τρ. Σαρρής Α.), Γιαννακόπουλος, Αγγελακόπουλος(55΄ λ.τρ. Παθούλας), Τσαμαδός\nΠΑΟΚ (Γιώργος Χρυσαφόπουλος & Λάκης Αναστασόπουλος): Πατλιάς, Ασπροποταμίτης, Τριανταφυλλόπουλος, Τσάκνης, Παπαροϊδάμης, Φούκας, Μπαρλάς(60΄ Γκορόγιας), Μαστρογιάννης, Χρυσαφόπουλος(71΄ Φλωράκης), Ρέπας, Λιάπης(67΄ Θεοδωρογιάννης)\n2ος Βοηθός: Ηλίας Λιασκώνης (ΕΠΣ Ευρυτανίας)\nΔημοσιεύτηκε στις 10:02 μ.μ.


Θράψαλα με ταραμοσαλάτα - Συνταγές - Γιορτές και καλέσματα | γαστρονόμος Κύπρου\nΗ ταραμοσαλάτα των Φώτη Φωτεινόγλου και Θοδωρή Κασσαβέτη είναι αφρός. Έχει εξασφαλισμένη τη θέση της στο κέντρο του τραπεζιού, παρέα με τα διαβολεμένα νόστιμα τσιπς πατάτας που φτιάχνουν, σε έναν συνδυασμό παιδικής, απενοχοποιημένης λιχουδιάς. Μας αρέσει πολύ η ιδέα του 2 σε 1, να σερβίρουν δηλαδή τον συννεφένιο ταραμά με καψαλισμένα, ψητά και χυμώδη θράψαλα.\nΤαραμοσαλάτα: Μουσκεύουμε το ψωμί σε κρύο νερό για 10 λεπτά και το στύβουμε καλά. Ρίχνουμε στον κάδο του μπλέντερ τον ταραμά με 2 κουταλιές από το παγωμένο νερό και χτυπάμε μέχρι να διαλυθεί ο ταραμάς. Στη συνέχεια ρίχνουμε το κρεμμύδι και συνεχίζουμε να χτυπάμε έως ότου ενωθεί με τον ταραμά. Αρχίζουμε να ρίχνουμε, με αργή ροή, το ελαιόλαδο και το μισό ηλιέλαιο, σαν να κάνουμε μαγιονέζα. Στη συνέχεια ρίχνουμε σιγά σιγά, χωρίς να σταματήσουμε το χτύπημα, το ψωμί, το υπόλοιπο παγωμένο νερό, τον χυμό λεμονιού και στο τέλος το υπόλοιπο ηλιέλαιο, μέχρι να φτιάξουμε μια λεία και πυκνή κρέμα.\nΘράψαλα: Μπορούμε να τα σοτάρουμε στο τηγάνι, στον φούρνο αλλά σαν τηγανητά ή ψητά σαν μπάρμπεκιου. Ανάλογα με την περίπτωση, ακολουθούμε την εξής διαδικασία:\nΚόβουμε σε μέτρια κομμάτια και χαράζουμε σε όμορφα τετραγωνάκια τα θράψαλα. Σε πολύ καυτό τηγάνι ρίχνουμε 1 κουταλιά ελαιόλαδο και τα σοτάρουμε, πιέζοντας με μια ξύλινη σπάτουλα, μέχρι να ροδίσουν. Έπειτα, τα γυρίζουμε και συνεχίζουμε το σοτάρισμα. Είναι έτοιμα σε περίπου 1 λεπτό. Θα λυγίσουν από μόνα τους και θα γίνουν ένα όμορφο ρολάκι.\nΚόβουμε σε ροδέλες τα θράψαλα και τα βάζουμε σε ένα μπολ. Ρίχνουμε αλάτι και τον χυμό λεμονιού, ανακατεύουμε καλά, πασπαλίζουμε με αλεύρι, όσο χρειάζεται να αλευρωθούν όλα τα κομμάτια, και ανακατεύουμε. Τα τινάζουμε για να φύγει το παραπανίσιο αλεύρι και τα βάζουμε σε ένα ταψί όπου έχουμε στρώσει λαδόκολλα. Τα ραντίζουμε με λίγο ελαιόλαδο και τα ψήνουμε στους 220°C μέχρι να ροδίσουν, για περίπου 10 λεπτά.\nΑφαιρούμε την αποσπώμενη σχάρα από μια τοστιέρα και την τοποθετούμε πάνω στο αναμμένο μάτι της κουζίνας. Όταν κάψει, ακουμπάμε στη σχάρα τα θράψαλα χαραγμένα μπακλαβαδωτά και αλειμμένα με λίγο ελαιόλαδο. Ψήνουμε 2 λεπτά από κάθε πλευρά.\nΣερβίρισμα: Σερβίρουμε την ταραμοσαλάτα και τα θράψαλα στο ίδιο πιάτο.


Honor: ανακοίνωσε την νέα τεχνολογία Link Turbo - δορυφόρος\nΑρχική / Νέα / Τεχνολογία / Honor: ανακοίνωσε την νέα τεχνολογία Link Turbo\nΔευτέρα, Δεκεμβρίου 10, 2018 Νέα , Τεχνολογία\nΑνέφερε επίσης ότι η εταιρεία έχει επιτύχει πλέον αύξηση κατά 150% στις ξένες αγορές και έχει διατηρήσει την πρώτη θέση στις online πωλήσεις smartphones για εννέα διαδοχικά τρίμηνα.Στο συνέδριο, η Honor παρουσίασε την τεχνολογία full network aggregation. Σύμφωνα με την επίσημη ανακοίνωση, όταν συνδέεστε σε ένα δημόσιο Wi-Fi ή χρησιμοποιείτε το κινητό σας τηλέφωνο για λειτουργίες που ζητούν πολλά δεδομένα, είναι συνηθισμένο να παρατηρείτε ότι ενώ η σύνδεση είναι εξαιρετική έχετε κακή απόδοση.\nΗ τεχνολογία Link Turbo εντοπίζει την συμφόρηση του δικτύου και αλλάζει όπου χρειάζεται την σύνδεση σε 4G. Αυτό επιτρέπει στους κατόχους να συνδέονται χωρίς καθυστέρηση.Το πιο σημαντικό είναι ότι η Link Turbo τεχνολογία έχει αποκτήσει περισσότερες από 20 κύριες άδειες διπλωμάτων ευρεσιτεχνίας και έχει επιτύχει την αλληλεπίδραση δικτύου στο cloud. Όταν το δίκτυο έχει συμφόρηση, μπορείτε να χρησιμοποιήσετε μεγάλο bandwidth και να προβάλλετε βίντεο απρόσκοπτα. Επίσης μειώνει την καθυστέρηση και παρέχει διπλή ασφάλεια δικτύου. Μέρος των δυνατοτήτων του Link Turbo θα περάσουν πρώτα στο Ηonor Magic 2 και η πλήρης λειτουργία αναμένεται να έρθει με το Honor V20 στις 26 Δεκεμβρίου.\nΠηγή: gizchina, gizchina.com\nHonor: ανακοίνωσε την νέα τεχνολογία Link Turbo Reviewed by George Tservakis on Δευτέρα, Δεκεμβρίου 10, 2018 Rating: 5


Τοποφαγία και εποχικότητα στον κήπο | Τα Μυστικά του Κήπου\nΣήμερα, στην εποχή της παγκοσμιοποίησης και της ελεύθερης διακίνησης προϊόντων, έχουμε απομακρυνθεί από το παραδοσιακό τρόπο διατροφής και ακολουθούμε διαφορετικά διατροφικά πρότυπα.\nΠλέον, θεωρούμε φυσιολογικό να τρώμε φρούτα και λαχανικά προερχόμενα από τις πιο μακρινές χώρες του κόσμου ή που έχουν καλλιεργηθεί εκτός εποχής μέσα σε θερμοκήπια.\nΌμως, έχετε αναρωτηθεί πόσο φρέσκο, πόσο νόστιμο και πόσο υγιεινό μπορεί να είναι ένα αγροτικό προϊόν, όταν έχει ταξιδέψει από την άκρη του κόσμου ή έχει καλλιεργηθεί μέσα στις τεχνητές συνθήκες του θερμοκηπίου;\nΑς μιλήσουμε καταρχήν για την εποχικότητα των φρούτων και των λαχανικών που κάποτε μπορούσαμε να τα βρούμε μόνο σε συγκεκριμένες εποχές του έτους. Προφανώς, τα τελευταία χρόνια, με την χρήση των νέων τεχνικών καλλιέργειας στα θερμοκήπια, έχει χαθεί παντελώς η αίσθηση της εποχικότητας.\nΑναζητούμε υλικά για σαλάτα και αγοράζουμε τις τομάτες, τις πιπεριές και τα αγγουράκια μέσα στο χειμώνα, αντί να προτιμούμε τα λάχανα, τα καρότα, τα παντζάρια, τα μαρούλια και τη ρόκα της εποχής. Όμως, είναι βέβαιο πως τα φρούτα και τα λαχανικά που έρχονται στο πιάτο μας έχουν καλύτερη γεύση φρεσκάδα, άρωμα, ποιότητα και υψηλότερη θρεπτική αξία όταν καταναλώνονται τη σωστή εποχή.\nΗ τοποφαγία αναφέρεται στην προτίμηση κατανάλωσης διατροφικών προϊόντων, φρέσκων φρούτων και λαχανικών αλλά και μεταποιημένων προϊόντων, της εγγύτερης περιοχής που διαβιούν οι κάτοικοι.\nΣυνηθίσαμε να τρώμε ταλαιπωρημένα προϊόντα που έχουν ταξιδέψει χιλιάδες χιλιόμετρα, υποβαθμισμένης αξίας και γεμάτα συντηρητικά. Ένα προϊόν ακόμη κι αν έχει καλλιεργηθεί με βιολογικό τρόπο, όταν είναι αναγκασμένο να ταξιδέψει χιλιάδες χιλιόμετρα, έχει χάσει σημαντικό ποσοστό της διατροφικής του αξίας.\nΕπιπλέον, είναι πολύ σημαντική η περιβαλλοντική επιβάρυνση που συντελείται λόγω της μεταχείρισης των προϊόντων για τη συσκευασία, τη συντήρηση και τη μεταφορά από τη μια γωνιά της γης στην άλλη.\nΚαλλιεργώντας λοιπόν στον κήπο και στο περβόλι μας, εξασφαλίζουμε φρέσκα φρούτα και λαχανικά σύμφωνα με τις αρχές της εποχικότητας και τοποφαγίας.\nΣυνδέουμε τη διατροφή μας με το τοπικό φυσικό περιβάλλον σεβόμενοι τους κύκλους της φύσης. Ανακαλύπτουμε τη χαρά της δημιουργίας και απολαμβάνουμε πεντανόστιμους καρπούς, ολόφρεσκους και πλήρους διατροφικής αξίας.\nΤελικά, η επιστροφή στην καλλιέργεια του κήπου μας είναι μια συνειδητή επιλογή που συντελεί με τον πιο ευεργετικό τρόπο στην υγιεινή διατροφή και στην αειφορία του φυσικού περιβάλλοντος.


**** ΞΕΝΟΔΟΧΕΊΑ RIVAL, ΣΤΟΚΧΌΛΜΗ ****\nMariatorget 3, Στοκχόλμη, Σουηδία\nΤο φιλόξενο Rival Ξενοδοχείο 4-αστέρων βρίσκεται σε επιχειρηματικό χώρο περίπου 20-λεπτά με τα πόδια από Μουσείο Σύγχρονης Τέχνης. Το κτήριο του ξενοδοχείου,που βρίσκεται στην καρδιά της Στοκχόλμης, ανακαινίστηκε πλήρως το 2007 και είναι χτισμένο σε στιλ χάι-τεκ.\nΤο κατάλυμα βρίσκεται σε απόσταση 15 λεπτών με τα πόδια από Βασιλικό Ανάκτορο. Βρίσκεται μόλις 20 λεπτά από το κέντρο της Στοκχόλμης.\nΚοντά σε μουσεία, εκκλησίες και παλάτι, το ξενοδοχείο προσφέρει υπέροχη θέα σε αυλή.\nΤα δωμάτια του ξενοδοχείου είναι άνετα δωμάτια και όλα παρέχουν χώρο αποθήκευσης, χώρο εργασίας, ντουλάπα, απευθείας τηλεφωνική γραμμή και ιδιωτική τουαλέτα. Επίσης έχουν πλυντήριο πιάτων και παροχές για καφέ και τσάι διαθέσιμα για αυτοεξυπηρέτηση.\nΔωρεάν πρωινό με μπουφέ σερβίρεται κάθε πρωί. Στο εστιατόριο για μη καπνιστές, το οποίο σερβίρει ωραία πιάτα σουηδικής κουζίνας οι επισκέπτες μπορούν να χαλαρώσουν. Το lounge bar σερβίρει κοκτέιλ, κρασιά και μπίρες.\nΟ σταθμός του μετρό Stockholm South είναι περίπου 10 λεπτά με τα πόδια μακριά από το κατάλυμα. Θα χρειαστείτε περίπου 15 λεπτά για να φτάσετε στο αεροδρόμιο Bromma οδικώς.\nΤο ξενοδοχείο παρέχει στους πελάτες κούνιες και βιντεοπαιχνίδια.\nMarriott 5* in Ζυρίχη\nNottingham Moat House 3* in Νότιγχαμ\nCasa Capece in Νάπολη\nBasecamp 3* in Ζερμάτ\nCasa Numero 7 3* in Σεβίλλη\nStars Centre 2* in Λυών\nBeats Brazil 2* in Σάο Πάολο\nMarian 4* in Σάο Πάολο\nAmedia Elbpromenade 3* in Δρέσδη\nBrita 3* in Στουτγκάρδη\nDeutsches Haus Francop 2* in Αμβούργο\nIntercontinental Duesseldorf 5* in Ντίσελντορφ\nResidencial Aviz 3* in Πόρτο\nEgon City 2* in Αμβούργο\nWaldhotel 4* in Στουτγκάρδη\nBellmoor Im Dammtorpalais 3* in Αμβούργο\nDublin 3* in Σάο Πάολο


CultureWizz: Κανονικά η Contemporary Istanbul παρά τις πολιτικές αναταράξεις\nΚανονικά η Contemporary Istanbul παρά τις πολιτικές αναταράξεις\nΠαρά τις ανησυχητικές πολιτικές και οικονομικές εξελίξεις στην Τουρκία και την ακύρωση δυο φουάρ τέχνης στην Κωνσταντινούπολη φέτος, η Contemporary Istanbul πραγματοποιήθηκε κανονικά. Και παρά τον μειωμένο αριθμό των εκθετών (τριάντα λιγότεροι από πέρυσι), η 11η Contemporary Istanbul, έδειξε ότι είναι… ανθεκτική.\nΣύμφωνα με το Artprice, ο εκθεσιακός χώρος των 14.000 τ.μ. φιλοξένησε περίπου 1.500 έργα 520 καλλιτεχνών, τους οποίους εκπροσώπησαν 70 γκαλερί. Στην περυσινή επετειακή φουάρ, σημειώθηκε ρεκόρ επισκεπτών, που άγγιξαν τους 84.000.\nΣτόχος της Contemporary Istanbul είναι να στηρίξει την Τουρκική Σύγχρονη Τέχνη και η φετινή διοργάνωση αφιέρωσε μεγάλο μέρος σε Τούρκους συλλέκτες. Ωστόσο, λόγω της πολιτικής αστάθειας στη χώρα, δεν έλειψαν φέτος τα… παρατράγουδα: ένα γλυπτό του καλλιτέχνη Turk Ali Elmaci αφαιρέθηκε από το stand του στις 3 Νοεμβρίου, κατόπιν πιέσεων της συντηρητικής εθνικιστικής ομάδας Erbakan Vakfi, που θεώρησε το έργο προσβλητικό.\nΕτικέτες Εκθέσεις, Contemporary Istanbul


Άτυπη Δοκιμασία Φωνολογικής Επίγνωσης — Εκδόσεις Upbility\nΑρχική Αλίκη Κασσωτάκη Άτυπη Δοκιμασία Φωνολογικής Επίγνωσης\nΑυτή η άτυπη δοκιμασία αξιολογεί όλες τις δεξιότητες προ-ανάγνωσης που είναι πρώιμοι δείκτες επιτυχίας της αναγνωστικής δεξιότητας. Χρησιμοποιήστε το για να προσδιορίσετε τα παιδιά που δεν έχουν σαφή φωνολογική γνώση και δυσκολεύονται να αποκτήσουν έλεγχο της φωνολογικής δομής της γλώσσας.\nΆτυπο Τεστ Φωνολογικής Επίγνωσης\nΗ Φωνολογική Επίγνωση είναι μια σύνθετη μεταγλωσσική δεξιότητα, είναι η ικανότητα του ατόμου να συνειδητοποιεί, να αναγνωρίζει και να χειρίζεται τα δομικά στοιχεία της γλώσσας. Να αντιλαμβάνεται ότι οι λέξεις μπορούν να διασπαστούν σε επιμέρους τμήματα (συλλαβές-φωνήματα).\nΤο e-book Δοκιμασία Φωνολογικής Επίγνωσης είναι ένα άτυπο τεστ αξιολόγησης, που σημαίνει ότι δεν είναι σταθμισμένη η διαδικασία. Παρόλα αυτά η ερμηνεία των αποτελεσμάτων είναι μια υπεύθυνη εργασία, η οποία θα ορίσει τις στρατηγικές παρέμβασης. Η ορθή ερμηνεία των δεδομένων προϋποθέτει καλή θεωρητική κατάρτιση των εξεταστών και ικανότητα συνεκτίμησης των κλινικών αποτελεσμάτων και από άλλες πηγές. H "Άτυπη Δοκιμασία Φωνολογικής Επίγνωσης" είναι διαθέσιμη μόνο για επαγγελματίες ψυχικής υγείας και εκπαιδευτικούς.\nΤο e-book Δοκιμασία Φωνολογικής Επίγνωσης αποτελείται από πέντε επίπεδα αξιολόγησης, από 30 βασικές δραστηριότητες με 103 υποδοκιμασίες.\n1ο Επίπεδο - Επίγνωση Ρίμας (Αναγνώριση)\nΤο πρώτο επίπεδο αποτελείται από 17 υποδοκιμασίες με δραστηριότητες που αφορούν την επίγνωση ρίμας σε επίπεδο αναγνώρισης. Οι δοκιμασίες περιλαμβάνουν δραστηριότητες σύγκρισης (2 στοιχείων), επιλογής (3-6 στοιχείων) και επιλογή προτάσεων.\n2ο Επίπεδο - Προτασιακή/Λεξική Επίγνωση\nΤο δεύτερο επίπεδο αποτελείται από 24 υποδοκιμασίες με δραστηριότητες που αφορούν την προτασιακή/λεξική επίγνωση. Οι δοκιμασίες περιλαμβάνουν δραστηριότητες εντοπισμού λέξεων με περιεχόμενο, εντοπισμού λέξεων (ουσιαστικά, ρήματα), εντοπισμού λέξεων (σύνδεσμοι), εντοπισμού λέξεων (άρθρα, επιρρήματα), εντοπισμού λέξεων σε φράσεις, εντοπισμού λέξεων σε προτάσεις.\n3ο Επίπεδο - Συλλαβική Επίγνωση\nΤο τρίτο επίπεδο αποτελείται από 23 υποδοκιμασίες με δραστηριότητες που αφορούν την συλλαβική επίγνωση. Οι δοκιμασίες περιλαμβάνουν δραστηριότητες συγκερασμού και κατάτμησης, εντοπισμού αρχικής, τελικής και μεσαίας συλλαβής, χειρισμού συλλαβής, εύρεση λέξεων.\n4ο Επίπεδο - Επίγνωση Ρίμας (Παραγωγή)\nΤο τέταρτο επίπεδο αποτελείται από 12 υποδοκιμασίες με δραστηριότητες που αφορούν την επίγνωση ρίμας (παραγωγή). Οι δοκιμασίες περιλαμβάνουν δραστηριότητες παραγωγής ρίμας σε επίπεδο λέξεων και φράσεων.\n5ο Επίπεδο - Φωνημική Επίγνωση\nΤο πέμπτο επίπεδο αποτελείται από 27 υποδοκιμασίες με δραστηριότητες που αφορούν τη φωνημική επίγνωση. Οι δοκιμασίες περιλαμβάνουν δραστηριότητες εντοπισμού αρχικού, τελικού και μεσαίου φωνήματος, εύρεση λέξεων, συγκερασμός και κατάτμηση, χειρισμού φωνημάτων.\nΔείτε εδώ το πακέτο 4 ebooks για τη Φωνολογική Επίγνωση.\nΑ΄ Μέρος - Θεωρητικές προσεγγίσεις\nΦωνολογική Επίγνωση - Ορισμός\nΣτάδια Ανάπτυξης Φωνολογικής Επίγνωσης\nΣτάδια Ανάπτυξης στην προσχολική και σχολική ηλικία\nΔομή Περιεχομένου Δοκιμασίας Φωνολογικής Επίγνωσης\nΒ΄ Μέρος - Οδηγίες\nΓ΄ Μέρος - Χορήγηση\n1ο Στάδιο: Επίγνωση Ρίμας (Αναγνώριση) - Δραστηριότητες από 1 έως 6\n2ο Στάδιο: Προτασιακή/Λεξική Επίγνωση - Δραστηριότητες 7 έως 12\n3ο Στάδιο: Συλλαβική Επίγνωση - Δραστηριότητες 13 έως 18\n4ο Στάδιο: Επίγνωση Ρίμας (Παραγωγή) - Δραστηριότητες 19 έως 24\n5ο Στάδιο: Φωνημική Επίγνωση - Δραστηριότητες 25 έως 30\nΕύρος περιεχομένου: 96 σελίδες\nΠολύτιμος βοηθός στα χέρια της Νηπιαγωγού\nΕξαιρετικά χρήσιμο υλικό, ορθά δομημένο και κατανοητό, με σκοπό την ορθή αξιοποίησή του στην ανίχνευση ελλειμμάτων φωνολογικής επίγνωσης. Το συστήνω ανεπιφύλακτα!\nΠολύ ωραίο υλικό!


Σάσα Σταμάτη: Τα καλά έρχονται σε αυτούς που πιστεύουν και τα καλύτερα σε όσους έχουν υπομονή Σάσα Σταμάτη: Τα καλά έρχονται σε αυτούς που πιστεύουν και τα καλύτερα σε όσους έχουν υπομονή\nΑρχική Gossip Σάσα Σταμάτη: Τα καλά έρχονται σε αυτούς που πιστεύουν και τα καλύτερα...\nΜε αφορμή την πρωτόγνωρη κατάσταση που βιώνουμε όλοι λόγω του κορονοϊού και στη χώρα μας, η γνωστή δημοσιογράφος μίλησε στο στο Tlife. “Αυτές τις μέρες, όπως όλοι, μένω σπίτι. Δουλεύω από εδώ για την εφημερίδα Παραπολιτικά. Συχνά ασκούμαι, βγαίνω για ποδήλατο. Με πετύχατε στη Μάνδρα Αττικής, όπου μένω μόνιμα, στη διαδρομή για τη Μονή της Παναγίας της Γοργοεπηκόου. Είναι ένα μοναστήρι απ’ το 1965 με τη θαυματουργή εικόνα της Παναγίας – χρονολογείται απ’ τις αρχές του 20ού αιώνα – που “υπακούει” γρήγορα, κάνει άμεσα πράξη τις ευχές μας. Εξ ου και τ’ όνομά του” σημείωσε η Σάσα Σταμάτη.\nΆννα Παντζέλη για Πέτρο Φιλιππίδη: «Ποιοι άραγε θα πάνε μάρτυρες υπεράσπισής του;»\nΠροηγούμενο άρθροΓάμος: Τα μέτρα έφεραν διαζύγια – Από το μένουμε σπίτι στο ληξιαρχείο\nΕπόμενο άρθροΈλληνας σκηνοθέτης: «Ο Τσιόδρας κάποτε θα γίνει ταινία»


Μήνυμα του Αναπληρωτή Υπουργού Προστασίας του Πολίτη Νίκου Τόσκα για την Εθνική Εορτή της 28ης Οκτωβρίου - Αργολική Ανάπτυξη Μήνυμα του Αναπληρωτή Υπουργού Προστασίας του Πολίτη Νίκου Τόσκα για την Εθνική Εορτή της 28ης Οκτωβρίου - Αργολική Ανάπτυξη\nHome > Untagged Μήνυμα του Αναπληρωτή Υπουργού Προστασίας του Πολίτη Νίκου Τόσκα για την Εθνική Εορτή της 28ης Οκτωβρίου\nΜήνυμα του Αναπληρωτή Υπουργού Προστασίας του Πολίτη Νίκου Τόσκα για την Εθνική Εορτή της 28ης Οκτωβρίου\nΟ ελληνικός λαός το 1940-41 πολέμησε τον εχθρό που στο ίδιο πρόσωπο ήταν και εισβολέας και φασίστας. Σε υψόμετρα ακόμη και 2.400 μ. οι άνδρες με λίγη ως καθόλου τροφή, με μετρημένες σφαίρες αλλά με περισσή αγωνιστική διάθεση έμειναν όπου τους όρισαν.\nΤα κρυοπαγήματα σε μερικές περιπτώσεις έφταναν το 50% των απωλειών. Αυτοί όμως έμειναν εκεί, πιστοί στην εντολή και στη συνείδησή τους, που έλεγε «δεν θα περάσουν». Χαρακτηριστικό παράδειγμα το Ύψωμα Γκραμπάλα στα 1.200 μ., καταλήφθηκε από τους δυο αντιπάλους αρκετές φορές μέσα σε χιονοθύελλα, για να μείνει τελικά στα ελληνικά χέρια μετά από τιτανομαχίες ημερών.\nΜε πατριωτική και δημοκρατική αντίληψη, δημιουργικές πρωτοβουλίες, καινοτομίες, νέες παραγωγικές βάσεις, με ασφάλεια και ελευθερία αλλά και αντίσταση στις ηγεμονικές τάσεις των ισχυρών, θα μπορέσουμε να ξαναφτιάξουμε μια περήφανη χώρα, όπως εκείνη που ονειρεύτηκαν αυτοί που έπεσαν ή που τραυματίστηκαν το 1940-41.\n«Τα παιδιά που τους έλεγαν αλήτες» και οι αξιωματικοί που είχαν το θάρρος της γνώμης και έπαιρναν τολμηρές αποφάσεις έδωσαν τη νίκη. Στάθηκαν και αγωνίστηκαν σε πείσμα των καιρών και νίκησαν.\nΠάλι σε πείσμα των καιρών, όπως και το 1940 θα ξεπεράσουμε τις δυσκολίες και θα σηκώσουμε τη χώρα ψηλότερα. Είναι ευθύνη όλων μας.\nΚαι ας θυμηθούμε τα λόγια του ποιητή Ο. Ελύτη στο Άξιον Εστί: «Εντολή σου, αυτός ο κόσμος γραμμένος μες στα σπλάχνα σου είναι. Διάβασε και προσπάθησε και πολέμησε. Ο καθείς και τα όπλα του».\nItem Reviewed: Μήνυμα του Αναπληρωτή Υπουργού Προστασίας του Πολίτη Νίκου Τόσκα για την Εθνική Εορτή της 28ης Οκτωβρίου Rating: 5 Reviewed By: Γιώργος Αργυρίου


• Ώρα 5:30΄ μ.μ. : Ακολουθία του Εσπερινού\n• Ώρα 7:00΄ π.μ. : Όρθρος και Πολυαρχιερατική Θεία Λειτουργία, προεξάρχοντος του Σεβασμιωτάτου Μητροπολίτου Λαρίσης και Τυρνάβου κ. Ιγνατίου και συλλειτουργούντων του Σεβασμιωτάτου Μητροπολίτου Δημητριάδος και Αλμυρού κ. Ιγνατίου και του Σεβασμιωτάτου Ποιμενάρχου μας κ. Σεραφείμ.\n• Μνημόσυνο υπέρ αναπαύσεως της ψυχής του μακαριστού Μητροπολίτου Καστορίας κυρού Γρηγορίου Γ’ (Παπουτσοπούλου).\n• Ιερό Τρισάγιο επί του τάφου του μακαριστού Μητροπολίτου.\n• Ώρα 6.00 μ.μ. : Κοπή Βασιλόπιτας του Γενικού Φιλοπτώχου Ταμείου της Ιεράς Μητροπόλεως Καστορίας.\nΗ εκδήλωση είναι αφιερωμένη στον Μητροπολίτη κυρό Γρηγόριο, με ομιλητές τον Σεβασμιώτατο Μητροπολίτη Μονεμβασίας και Σπάρτης κ. Ευστάθιο, τον Σεβασμιώτατο Μητροπολίτη Λαρίσης και Τυρνάβου κ. Ιγνάτιο και τον Σεβασμιώτατο Μητροπολίτη Δημητριάδος και Αλμυρού κ. Ιγνάτιο.\nΘα συμμετέχει ο Μουσικοφιλολογικός Σύλλογος Καστοριάς «Αθανάσιος Χριστόπουλος».


Ταξι απο Θεσσαλονικη προς Hotel Amfion\nΤαξί Αεροδρόμιο προς Ολυμπιακή Ακτή Πιερία Hotel Amfion\nΤαξι απο Θεσσαλονικη προς παραλία Πιερία Hotel Amfion\nΚάντε κράτηση για μεταφορά Ταξι απο Θεσσαλονικη προς Hotel Amfion γρήγορα άνετα στις χαμηλότερες τιμές με την Thessalonikitaxitransfers.com\nΘεσσαλονίκη (SKG) → Hotel Amfion Ολυμπιακή Ακτή Πιερία\nΟι υπηρεσίες μεταφοράς Ταξι απο Θεσσαλονικη προς Hotel Amfion Ολυμπιακή Ακτή Πιερία\nΗ ThessalonikiTaxiTransfers αναλαμβάνει την μεταφορά σας από το αεροδρόμιο Θεσσαλονίκης για την Ολυμπιακή Ακτή Hotel Amfion στην Πιερία, με άνεση και ασφάλεια. Ο μεγαλύτερος στόλος των οχημάτων μας είναι Mercedes E 212 σε άριστη κατάσταση και πάντα καθαρά. Οι οδηγοί μας είναι όλοι πιστοποιημένοι επαγγελματίες και πάντα πρόθυμοι να σας εξυπηρετήσουν σε οτιδήποτε χρειαστείτε. Σε εμάς είστε σίγουροι ότι θα έχετε άμεση ανταπόκριση, άνετη μεταφορά και αξιοπιστία. Είμαστε εξειδικευμένοι σε ατομικές, οικογενειακές εκδρομές όπως και σε επαγγελματικά ταξίδια προσωπικά ή μικρών ομάδων\nΕίμαστε στην διάθεση σας 24 ώρες την ημέρα 360 ημέρες τον χρόνο. Κάντε την κράτηση σας για την Ολυμπιακή Ακτή Hotel Amfion στην Πιερία με ασφάλεια και γρήγορα μέσα από την πλατφόρμα κρατήσεων της ιστοσελίδας μας και απολαύστε το ταξίδι χωρίς άγχος. Στο αεροδρόμιο ένας οδηγός μας θα σας περιμένει στην αίθουσα αφίξεων με μία πινακίδα με το όνομα σας. Είναι σημαντικό για εμάς , Εσείς και η Οικογένεια σας να αισθάνεστε ασφαλείς και σίγουροι με τους επαγγελματίες οδηγούς μας από την στιγμή της παραλαβής σας, κατά την διάρκεια του ταξιδιού σας και μέχρι την αποβίβαση σας. Παρακαλώ επικοινωνήστε μαζί μας εάν χρειάζεστε οτιδήποτε όπως Βρεφικά ή Παιδικά καθίσματα.


Θεριό Ανήμερο...: Απριλίου 2006\nΣήμερα είχα γράψει ένα κείμενο, ωσάν την καλιακούδα. Μαύρο.Λίγο που ξεκίνησε η μέρα άσχημα, λίγο που είχα προαίσθημα (γιατί συν τοις άλλοις έχω και προφητικό χάρισμα) από νωρίς το πρωί ότι θα πάει και όλη η υπόλοιπη χάλι μπλακ, ξύπνησε μέσα μου η Γιουλάκη στο Ρετιρέ και ήθελα να γκρινιάξω μέχρι τελικής πτώσεως (δικής σας).Φυσικά επιβεβαιώθηκα, αλλά λεπτομέρειες δεν θα αναφέρω. Απαξιώ.Τώρα βέβαια θα αναρωτιέστε γιατί τελικά δεν το είδατε ποτέ αυτό το ρημαδοκείμενο.Ας όψεται ο δαίμων της τεχνολογίας. Πώς τα κατάφερα πάλι, πάνω εκεί που νόμιζα ότι το είχα αποθηκεύσει, τζα! Πάει.Φαίνεται ήταν το δικό σας το τυχερό, διότι μάλλον θα σας ψυχοπλάκωνα αρκούντως (άντε, πάλι σας έφεξε).Αλλά πάλι, άμα δεν βγάλω τον πόνο και τα νεύρα μου σε εσάς, σε ποιον θα τα βγάλω; Σε κανέναν ξένο; Τι τα θες, τι τα γυρεύεις. Ο ξένος είναι κακό πράμα (δεν είμαι καθόλου ρατσίστρια, ως ξένο ορίζω τον πάσα έναν πλην της προσωπικής μου πάρτης ανεξαρτήτου εθνικότητος και ράτσας). Τέλος πάντων, αφού δεν το ήθελε η μοίρα να σας μεταφέρω ετούτη την αρνητική ενέργεια, χαλάλι σας. Τότε γιατί σας τα λέω όλα αυτά;Για να σας αποδείξω ότι είναι η τυχερή σας μέρα βρε, να πάτε να παίξετε κανένα τυχερό παίγνιο μπας και βγάλετε καμιά δεκάρα.Για μένα δεν νοιάστηκα, εσάς έχω στην έννοια μου. Μα είδατε τι ψυχάρα είμαι, τι υπεράνω;Υ.Γ. Ε, αν κερδίσετε θέλω τα ποσοστά μου έτσι, μην κάνουμε την πάπια... Κόπιραιτ μπάι Θεριό Ανήμερο @ 23:35\n0 θεριέματα Τετάρτη, Απριλίου 26, 2006\nΑχ, πολύ το ευχαριστήθηκα!!!Ο Ροναλτίνιο, λέει, έκλεψε τον τίτλο του πιο ακριβοπληρωμένου παίκτη από τον Μπέκαμ. Να μάθει ο Παλιομπέκαμ να τους κρατάει τους τίτλους του πιο σφιχτά, να μην του τους κλέβουν. Δηλαδή άμα κυκλοφορώ εγώ στο πεζοδρόμιο, από την έξω πλευρά, με την τσάντα στο χέρι να σουλατσάρει πάνω - κάτω, φταίει ο κλέφτης; Όχι βέβαια, εγώ φταίω. Έτσι κι αυτός. Αν πήγαινε πιο προσεκτικά και είχε τον τίτλο του από την μέσα πλευρά, περασμένο χιαστή, κανείς δεν θα μπορούσε να του βουτήξει τίποτα. Ενώ τώρα ήρθε ο άλλος, τσακ μπαμ φραπ και του έφαγε τα πρωτεία. Έτσι, να μας γίνονται παθήματα τα μαθήματα (κάτι πρέπει να μου βγήκε ανάποδα εδώ αλλά δεν πειράζει, βαριέμαι να κόβω και να ράβω). Πάντως, εγώ δεν συμφωνώ με αυτούς που λένε ότι οι ποδοσφαιριστές παίρνουν εξωφρενικά λεφτά και τέτοια. Εύκολο το έχετε αυτό που κάνουν τα παιδιά; Τόση ώρα ανέβα κατέβα το στάδιο (που δεν είναι και μικρό, ένα στάδιο να - με το συμπάθιο - μπορεί ο καθένας να το φέρει βόλτα;) ξεθεώνονται. Και τί, πόσες ώρες τρώνε στην προπόνηση; Δεν ξέρανε να βρούνε κι αυτοί μια δουλειά σε ένα γραφείο και να κάθονται όλη μέρα να κοροϊδεύουν την κοινωνία και να βολοδέρνουν στο μπλογκ τους; Δεν το κάνουν όμως, εκεί, πέφτουν με τα μούτρα στον ποδονακτική εργασία και χωρίς αχ βαχ, η φωνούλα τους δεν ακούγεται. Και σαν να μην έφταναν αυτά, βάζουνε και καμιά φορά και κανένα γκολ και χαιρόμαστε εμείς οι υπόλοιποι ανθρώποι. Για μας βρε το κάνουν, για ποιον, γι' αυτούς; Μα τι αχαριστία είναι αυτή... Υ.Γ. Θα σας το πω εγώ να μην το μάθετε από αλλού, του Ροναλτίνιο του έραψε η μαμά του τον τίτλο μέσα στο κασκορσεδάκι του για να μην την πάθει όπως ο προκάτοχός του. Κόπιραιτ μπάι Θεριό Ανήμερο @ 08:52\n0 θεριέματα Δευτέρα, Απριλίου 24, 2006\nΑυτά τα τυπικά δεν τα μπορώ καθόλου.Πάρε τηλέφωνο, και χρόνια πολλά, και να ‘σαι γερός, και ό,τι επιθυμείς, και άλλα τέτοια που τα λες σαν να παίζει κασέτα κι ο άλλος απαντάει ευχαριστώ χωρίς να ακούει ακριβώς τι λες, γιατί ξέρει ότι παίζει κασέτα (όχι, πείτε μου εσείς ειλικρινά ότι ακούτε τις ευχές που σας λένε όταν σας παίρνουν τηλέφωνο στη γιορτή σας, κι εγώ θα βγω στο κεντρικό δελτίο ειδήσεων του STAR να αυτοδιαψευστώ).Τώρα θα μου πείτε και τι να κάνεις, να μην πάρεις καθόλου; Θα σε κακοχαρακτηρίσουν σίγουρα, κάποιοι μάλιστα θα παρεξηγηθούν κιόλας. Εγώ πάντως θα σας ομολογήσω πως ούτως η άλλως υποψιάζομαι ότι αυτοί που με παίρνουν στη γιορτή μου δεν είναι αυτοί που είναι απαραίτητα φίλοι μου και με θυμήθηκαν. Είναι μάλλον αυτοί που έχουν αγοράσει πακέτο σύνδεσης με δωρεάν χρόνο ομιλίας.Αν πεις τα μηνύματα; Ωραία, αλλά ξέρεις ότι αυτός που το έστειλε το προώθησε φασόν σε όλους τους συνονόματους. Άρα, τι νόημα έχει;Δεν εννοώ φυσικά να αποξενωθούμε βρε παιδιά, απλά διερωτώμαι για το πόσο έχει νόημα ένα πράγμα όταν γίνεται απλά και μόνο από υποχρέωση.Υ.Γ. Εννοείται ότι τα παραπάνω τα είπα στα πλαίσια της γενικότερης αμπελοφιλοσοφίας. Μην τυχόν με ξεχάσει κανείς στη γιορτή μου, έτσι; Κόπιραιτ μπάι Θεριό Ανήμερο @ 20:28\n2 θεριέματα Σάββατο, Απριλίου 22, 2006\nΤώρα τελευταία έχω αποκτήσει ένα κουσούρι.Καταλαβαίνετε πόσο με ενοχλεί, αφού μέχρι πρότινος δεν είχα κανένα απολύτως και απολάμβανα ξένοιαστη την μοναξιά της τελειότητάς μου. Και αφού θέλετε, να σας πω ποιο είναι αυτό: δεν μπορώ να συγκρατήσω το γέλιο μου.Υπό φυσιολογικές συνθήκες αυτό δεν είναι κακό, έλα όμως που εγώ δεν είμαι ένας φυσιολογικός άνθρωπος. Τι φταίω που μου έρχεται να γελάσω πάντα τις στιγμές που δεν πρέπει;Για να σας δώσω ένα παράδειγμα, τις προάλλες βρέθηκα στο νοσοκομείο. Όχι καλέ, μην τρομάζετε, δεν είχα πάθει τίποτα εγώ (παθαίνουν τίποτα τα θεριά;). Είχα πάει ως επισκέπτης ενός ασθενούς, του οποίου την ταυτότητα δεν αποκαλύπτω για λόγους προστασίας αφενός των προσωπικών του δεδομένων και αφετέρου της προσωπικής μου σωματικής ακεραιότητας (καθόσον έτσι και πάρει χαμπάρι ότι τον έκανα βουρδούγιο την έβαψα).Στο δωμάτιο που νοσηλευόταν λοιπόν, συστεγάζετο με αρκετούς άλλους συνανθρώπους μας, αφού το εθνικό σύστημα υγείας πρωτίστως στοχεύει στην ενθάρρυνση της δημιουργίας διαπροσωπικών σχέσεων. Με το που πάτησα το πόδι μου μέσα βύθισα άθελά μου τον μέσο όρο ηλικίας, ο οποίος πρέπει να έπαιζε κάπου ανάμεσα στα 99 και τα 110, εξόν του φίλου μου που είναι απροσδιορίστου ηλικίας (κάτι σαν τη Ζωζώ Σαπουντζάκη φανταστείτε). Είπα μια γενική «καλησπέρα» στη ομήγυρη, και πήγα να καθίσω δίπλα του για να διαπιστώσω αυτοπροσώπως ότι όντως είχε γιάνει.Μου είπε χαρούμενα ότι οι γιατροί τον διαβεβαίωσαν πως σε δυο μέρες θα πήγαινε σπίτι του, κι από τη χαρά του έβγαλε να με κεράσει ένα φοντάν, το οποίο πήρα μεγαλόψυχα παραβλέποντας το γεγονός ότι πήγαινε κόντρα στην δίαιτά μου. Όπως ήταν φυσικό, πρόσφερε ένα και στον υπεραιωνόβιο κύριο απ’ το διπλανό κρεβάτι που για να ακούσει καλά τι λέγαμε κόντεψε να κουτρουβαλιαστεί από το κρεβάτι του πόνου (δεν ξέρω ακριβώς από τι έπασχε, αλλά μεταξύ μας, νομίζω πως είχε τον απέθαντο). Τι το ‘θελε;Αρνήθηκε το κέρασμα, επειδή όπως μας εξομολογήθηκε είχε κόψει τα γλυκά γιατί του ανεβάζουν το ζάχαρο, όπως επίσης και τα αλμυρά γιατί του ανεβάζουν την πίεση, τα φρούτα γιατί τον φουσκώνουν, τα όσπρια γιατί του πειράζουν το έντερο, το κρέας γιατί του ανεβάζει την χοληστερίνη, τα γαλακτοκομικά γιατί του φέρνουν καούρες, το αλκοόλ γιατί του πειράζει το συκώτι κ.λ.π. (ναι, δεν υπήρχε ούτε ένα είδος της διατροφικής αλυσίδας που να μην έβλαπτε κάτι επάνω του).Ο φίλος μου τον άκουγε με ύφος ύψιστης συμπόνοιας, μιας και μάλλον η παραμονή στον χώρο εκείνο τον είχε κάνει ιδιαίτερα ευαίσθητο. Εγώ πάλι, ήθελα να γελάσω σε όλη τη διάρκεια της απαρίθμησης των απαγορευμένων ουσιών (διότι μας πήρε κανένα σαραντάλεπτο), γιατί η εικόνα του παπούλη – σπίνου δίπλα στην σύζυγο που ζύγιζε περίπου όσο ο μέσος όρος ηλικίας του δωματίου επί δύο μου φαινόταν πολύ γελοία. Μέχρι ενός σημείου το καταπίεζα με επιτυχία, όταν όμως μπήκε κι εκείνη στη συζήτηση για να μας διαβεβαιώσει ότι εξαιτίας του αντρός της είχε αναγκαστεί κι αυτή να ακολουθήσει ισορροπημένη δίαιτα, γι’ αυτό και κατάφερνε να διατηρηθεί τόσο κομψή, δεν μπόρεσα. Έσπασα.Υ.Γ. Τελικά τι το ήθελα το φοντάν; Πάλι συν δείχνει η καταραμένη ζυγαριά. Αχού και ότι κοροϊδεύεις το λούζεσαι… Κόπιραιτ μπάι Θεριό Ανήμερο @ 00:38\n0 θεριέματα Πέμπτη, Απριλίου 20, 2006\nΞέρουμε όλοι ότι οι κακοί είναι στη φυλακή, ε παιδιά; Ωραία. Οι καλοί όμως; Που είναι; Εγώ θα σας πω (που τα ξέρω όλα). Έξω είναι βρε, και έχουν τράπεζες.Και είναι τόσο καλοί, που θέλουν να γίνουμε και εμείς πλούσιοι, να μην είναι μόνο αυτοί. Τους καλούς μου! Και γι’ αυτό δίνουν και τόσα λεφτά οι ανθρώποι, από το υστέρημά τους οι δύσμοιροι, για να κάνουν διαφημίσεις και να μας ενημερώσουν για τις καλές τους προθέσεις. Να, θα μας δώσουν έτσι, δανεικά, όσα λεφτά χρειαζόμαστε. Και όσο για το πώς θα τα ξεπληρώσουμε;Έλα βρε, όλο με λεπτομέρειες ασχολείστε πια! Είπαμε, από την καλή τους την καρδιά τα δίνουν, και εμείς θα τα πληρώσουμε όταν έχουμε, αν έχουμε, λίγα – λίγα, χωρίς καθόλου άγχος, και άμα διευκολυνθούμε τα δίνουμε. Αν όχι, δεν έγινε και τίποτα βρε αδερφέ, δε χάλασε κι ο κόσμος.Αλήθεια λέω, το είδα στην τηλεόραση. Κι ότι δείξει η τηλεόραση είναι νόμος, και τα σκυλιά δεμένα.Έτσι κι εγώ δεν έχασα την ευκαιρία, τι, κανένα κορόιδο είμαι (δεν θέλω αηδίες, ρητορικό είναι το ερώτημα); Τουτέστιν πήρα : ένα στεγαστικό (να πάρω ένα κεραμίδι να βάλω πάνω από το κεφαλάκι μου), ένα καταναλωτικό (ε να το επιπλώσω, που θα κάθομαν, κατάχαμα;), ένα επαγγελματικό (να ανοίξω το μαγαζί με είδη καλλωπισμού κατοικίδιων εντόμων που πάντα ονειρευόμουν), ένα καταναλωτικό ακόμη (να πάρω κι ένα αμαξάκι να έχω να πορεύομαι) και κάτι ακόμη μικροδανειάκια.Ε… Γκουχ, γκουχ.. Ε… Παιδιά… Μμ, Ε, να σας πω…Μήπως μπορεί κάποιος από ‘σας να πάρει ένα καταναλωτικό να μου φέρνει τσιγάρα να έχω να φουμαίρνω πίσω από τα κάγκελα;Υ.Γ. Ένας είπα παιδιά, μην σπρώχνεστε…\n0 θεριέματα Τρίτη, Απριλίου 18, 2006\nΕχθές ξύπνησα αποφασισμένη.Όχι να κάνω κανένα κακό (πιο φιλήσυχο άνθρωπο από μένα δεν έχει ξαναγνωρίσει η πλάση), αλλά να απολαύσω την ημέρα μου. Χωρίς κανέναν ιδιαίτερο λόγο, είχα κέφια. Μη μου πείτε ότι δεν σας έχει τύχει. Βέβαια η αλήθεια είναι ότι δεν μας συμβαίνει και πολύ συχνά, αλλά αυτό που κατάλαβα είναι ότι όταν δεν έρχεται από μόνο του, είναι στο χέρι μας να το προκαλέσουμε.Καταρχήν εκμεταλλεύτηκα το διάστημα που ετοιμαζόμουν για τη δουλειά ακούγοντας παράλληλα μουσική. Δε θα σας αποκαλύψω τα γούστα μου, θέλοντας να αποφύγω να επηρεάσω τα δισκογραφικά πράγματα της χώρας (τώρα αν θέλετε να μου κάνετε κανένα CD δώρο, παρ ’τε το με κάρτα αλλαγής, μην μου πνίγεστε σε μια κουταλιά νερό). Βέβαια, επειδή οι ιδιοκτήτες του σπιτιού στους οποίους οφείλω το ζην κοιμόντουσαν, αναγκάστηκα να χρησιμοποιήσω ακουστικά. Και; Το αποτέλεσμα το ίδιο, έπλενα τα δόντια μου σιγοψιθυρίζοντας το “Everything I am” (μη λησμονώντας να διαβεβαιώσω τη μαμά μου με ένα σημείωμα ότι δεν θα αμελήσω να καθαρίσω τις οδοντόκρεμες από τον καθρέφτη μόλις επιστρέψω).Στη δουλειά πάλι, υποσχέθηκα στον εαυτό μου να μην αγχωθώ, αφού είτε σκάσω είτε δε σκάσω, ό,τι είναι να γίνει θα γίνει, νομίζω; Έτσι χαλάρωσα και συνειδητοποίησα ότι έκανα τη δουλειά μου καλύτερα, αφού είναι απίστευτο το πόσο μεταδοτική είναι η καλή διάθεση (άμα έλεγε ο Μικρούτσικος χαμογελάτε είναι μεταδοτικό ήξερε τι έλεγε, τι, για τον εαυτό του νομίζετε νοιαζόταν;).Μετά το σχόλασμα κανόνισα να πάω για καφεδάκι με μια φίλη. Καθίσαμε χαλαρά κι ωραία στην παραλία και αφού παραγγείλαμε τον ωραίο μας φραπεδάκο, συμφωνήσαμε να μιλήσουμε μόνο για θέματα ευχάριστα (μια αχώνευτη γνωστή μας που αρραβωνιάστηκε, ένα φιλικό μας ζευγάρι που χώρισε, κάτι ηλίθιους που μας κολλούσαν από το απέναντι τραπέζι, όσους κακοντυμένους περνούσαν από μπροστά μας και τέτοια).Δυο ωρίτσες μετά γύρισα σπίτι, όπου έφαγα ωραία και καλά, στήθηκα κανένα μισάωρο μπροστά στην τηλεόραση για να χαζέψω λίγο (τι θα πει κι άλλο, δεν κατάλαβα το πνεύμα σας) και μετά ασχολήθηκα με διάφορα μέσα στο σπίτι. Ε δεν θα σας τα πω και χαρτί και καλαμάρι πια, μην είστε τόσο αδιάκριτοι!Υ.Γ. Τον καυγά με τη μαμά μου τον παραλείπω συνειδητά, καθόσον μάλλον δεν ταιριάζει με το αισιόδοξο ύφος του υπόλοιπου κειμένου.\nΚόπιραιτ μπάι Θεριό Ανήμερο @ 23:47\n0 θεριέματα Δευτέρα, Απριλίου 17, 2006\nΗ Μεγάλη Βδομάδα ξεκίνησε και η μελαγχολία που με πιάνει πάντα αυτές τις μέρες με έχει ρίξει και πάλι. Όσο ζω, δεν πρόκειται να συγχωρέσω τους γονείς μου γι’ αυτό που μου κάνανε. Γεννήθηκαν και οι δύο στην πόλη. Πάει να πει με καταδίκασαν από μικρό παιδί να φθονώ τα άλλα παιδάκια, που τέτοιες μέρες λέγανε «θα πάω στο χωριό μου», κι εγώ μουρμούριζα ένα ξερό «εμείς θα μείνουμε εδώ». Θέλω κι εγώ να έχω χωριό! Η μαμά μου, για να με παρηγορήσει η δόλια, προσπαθούσε μάταια να μου εκθειάσει όλα τα θετικά της κατάστασής μας. Αλλά εγώ εκεί, αμετακίνητη, έκανα απεργία πείνας για όσο καιρό διαρκούσαν οι διακοπές προς ένδειξη διαμαρτυρίας, και έβαζα τουλάχιστον πέντε κιλά στην καθισιά μου. Δεν είναι να απορείτε. Όταν ένας εργαζόμενος απεργεί δεν δουλεύει, σωστά; Και όταν εγώ έκανα απεργία δεν πεινούσα, δηλαδή κατέβαζα ότι έβρισκα μπροστά μου. Ποτέ δεν θα ξεχάσω όλες εκείνες τις θλιβερές εικόνες που χαράχτηκαν ανεξίτηλα στη μνήμη μου, όταν οι συμμαθητές μου γυρνούσαν στο σκολείο και έφερναν φωτογραφίες για να αποδείξουν ότι πέρασαν ωραία στην εξοχή. Φυσικά δεν άφηνα την ζήλια μου να βγει προς τα έξω (πάντα ήμουν κυρία), μόνο προσπαθούσα να τους πείσω ότι κι εμείς είχαμε περάσει εξίσου καλά, απλά δεν είχα φωτογραφίες να τους δείξω τα όσα συνταρακτικά έκανα, επειδή όταν πήγα να εμφανίσω το φιλμ ήρθε κατά πάνω μου ένας πελώριος αετός και μου πήρε τη μηχανή μέσα από τα χέρια (στο τέλος δεν μου ζητούσαν να δουν φωτογραφίες, αλλά τον ίδιο τον αετό, αφού για κάνω ακόμη μεγαλύτερη εντύπωση τους είπα ότι από τις τόσες φορές που τον είχα συναντήσει είχα πια αποκτήσει φιλικές σχέσεις με τον Μπάμπη, τον αετό, και τον πήρα σπίτι για κατοικίδιο). Τι τα θες, το θέμα είναι να είχαμε κι εμείς χωριό. Και φυσικά το απωθημένο είναι τόσο βαθιά ριζωμένο μέσα μου, που έχω πάρει την απόφαση να βρω άντρα από επαρχία για να μην καταδικάσω τα παιδιά μου στο ίδιο μαρτύριο. Υ.Γ. Άμα έχετε κανένα γαμπρό αντιστοίχων προσόντων κανονίστε μου κονέ (μόνο μην είναι και ντιπ καράβλαχος) έτσι;\n0 θεριέματα Κυριακή, Απριλίου 16, 2006\nΓιατί πρέπει να νιώθω τύψεις κάθε φορά που τρώω; Γιατί το φαγητό πρέπει να έχει θερμίδες; Γιατί πρέπει οι θερμίδες να παχαίνουν; Και να παχαίνουν αυτές με γεια τους με χαρά τους, εμένα γιατί πρέπει να με επηρεάζουν; Με ξέρουν κι από χθες;Ωραία χώρα η Ελλάδα, δεν μπορώ να πω το αντίθετο (όχι άμα θέλω ας το πω, μετά ποιος θα με διαβάζει, οι παλιννοστούντες;), ωραίο πράμα κι ο ήλιος, σου φτιάχνει την διάθεση, σε ξενοιάζει, σε χαλαρώνει, σε κάνει να θέλεις να βγεις έξω. Και εδώ τα χαλάμε.Τι να φορέσεις όταν βγεις έξω;Βάι μάναμ βάι, αυτά είναι τα δύσκολα.Καταρχήν πρέπει να αποδεχτούμε το αδιάψευστο γεγονός ότι όλα τα ρούχα, ανεξαρτήτως ποιότητας, τιμής, χρώματος, μεγέθους, περιστάσεως και καταστάσεως έχουν ένα κοινό χαρακτηριστικό. Σε αντίθεση με εμάς (τους ανθρώπους ντε), κάθε χρόνος που περνάει από πάνω τους τα κάνει μικρότερα. Και καθώς η επιστήμη ξέρει μόνο να χάνει το χρόνο της για να βρίσκει λύσεις σε άλλα, ασήμαντα ζητήματα, βρισκόμαστε στην δυσάρεστη θέση να πρέπει να αντιμετωπίσουμε την πραγματικότητα αυτή με όποιον τρόπο βρούμε.Εγώ πάντως όσο και να το παίδεψα (και έχω και μπόλικο μυαλό ως γνωστόν) πολλές λύσεις δε βρήκα (σιγά μη βρείτε εσείς τώρα, εδώ κοτζαμάν εγώ δεν βρήκα).Μία είναι να φορέσω τα περσινά και θα φροντίσω να αναπνέω σε λιγότερο τακτά διαστήματα προκειμένου να μένουν τα μέρη που ασφυκτιούν τιθασευμένα. Το έχω δοκιμάσει, πιάνει. Τσεκάρε τε το και θα με θυμηθείτε (καλή μου ώρα), αλλά για όσους δεν καταφέρουν να εκπνεύσουν εγκαίρως και εκπνεύσουν δια παντός δεν ευθύνομαι, ελεύθερη βούληση έχετε, δεν σας έβαλα και το μαχαίρι στον λαιμό.Δεύτερη και επικρατέστερη είναι να πάρω καινούρια. Και της μοδός να είναι, και να μου κάνουν βρε αδερφέ. Το βασικό πρόβλημα σ’ αυτή την περίπτωση είναι το οικονομικό θα βιαστείτε να σκεφτείτε, και αφού σας δώσω ένα σκαμπίλι που βιαστήκατε (για παιδαγωγικούς λόγους), θα σας πω ότι δεν είναι και τόσο τραγικά τα πράγματα όσο φαντάζεστε.Το ρήμα «πάρω» το εχρησιμοποίησα επί τούτου, αν ήταν θα ‘λεγα «αγοράσω» (τί δα, ρήματα δεν ξέρω, αφού το λεξιλόγιό μου ξεπερνά τις σαρανταοχτώ χιλιάδες λέξεις, χώρια οι σύνθετες, που δεν τις μετράω λόγω εκπτώσεων). Μπορείτε να τα πάρετε από τα λοιπά μέλη του σπιτιού, από έτερους συγγενείς, από δώρα που θα σας κάνουν φίλοι μόλις εκδηλώσετε αυθόρμητα τον θαυμασμό σας για ένα ρούχο που σας ξετρέλανε αλλά, στο καλό, δεν έχετε χρήματα πάνω σας να το πάρετε και άλλα τέτοια ευρηματικά.Υ.Γ. Άμα λέω εγώ πιο καλά ο χειμώνας δεν ξέρω τι λέω; Παίρνεις πέντε νούμερα παραπάνω το πουλόβερ και είσαι Ο.Κ. για δυο σαιζόν τουλάχιστον. Αχ βαχ!\nΚόπιραιτ μπάι Θεριό Ανήμερο @ 01:58\n0 θεριέματα Σάββατο, Απριλίου 15, 2006\nΣάββατο πάλι. Τι κακό αυτό το πράγμα όμως, κάθε βδομάδα το ίδιο βιολί. Έρχεται Σάββατο, πρέπει να βγεις έξω. Όχι ότι δε μ' αρέσει το έξω, για τι με περάσατε, για κανένα αντικοινωνικό πλάσμα; Άντε βρε χαζά, έχει πιο κοσμικό άτομο από 'μένα; Απλά, μου τη δίνει κάθε φορά να πρέπει να σκεφτώ τι θα κάνουμε, η όποια παρέα μου κι εγώ (τί, μόνη μου θα βγω σαν την τρελή;). Μπορεί βέβαια φαινομενικά να υπάρχουν πολλές επιλογές, ουσιαστικά όμως; Αυτό που κάνω τις περισσότερες φορές για να εμπνευστώ, είναι να βάλω λίγο ραδιόφωνο μπας και μου κατέβει καμιά ιδέα (και να μου ανέβει δηλαδή δεν με πειράζει, ας έρθει με το καλό κι η διαδρομή της ποσώς με ενδιαφέρει). Στάκα να το ανάψω, να βρω κι έναν καλό σταθμό (όχι, ο σταθμός των ΚΤΕΛ δεν εξυπηρετεί κι ας ανακαινίστηκε πρόσφατα)... Χμμ, εδώ διαφημίσεις, εδώ πολύ σουξεδιάρικα, εδώ θα θέλω αντικαταθλιπτικά και δεν υπάρχει μία, για να ακούσω εδώ τι παίζει... "Σάββατο κι απόβραδο και ασετυλίνη (αλήθεια ασετυλίνη τί είναι, μπας και ξέρει κανείς; Μην έχει τίποτα να κάνει με την πλαστελίνη;), στην Αριστοτέλους που γερνάς (στους άλλους δρόμους μένεις νέος, δεν υπάρχει πρόβλημα), έβγαζα απ' τις τσέπες μου φλούδες μανταρίνι (ποιος δεν έχει πάντα πρόχειρη μια φούχτα στις τσέπες του για ώρα ανάγκης;), σου 'ριχνα στα μάτια να πονάς (μάλλον τις έριχνε μαζί με την μπουνιά ο καλλιτέχνης, διαφορετικά δεν καταλαβαίνω από που μπορεί να προέρχεται ο πόνος). Ωραίο άσμα, αλλά άμα κάνω πως τσιμπάω ξέρω πως θα το μετανιώσω πικρά. Άλλωστε την εποχή που γράφτηκαν οι στίχοι το κυκλοφοριακό δεν ήταν τόσο έντονο και προφανώς ο στιχουργός έβρισκε να παρκάρει με άνεση και καθόταν μετά ωραία - ωραία να χαζεύει τους μικρότερους να παίζουν κλέφτες κι αστυνόμους. Τώρα όποιος παρκάρει στην Αριστοτέλους θα γνωρίσει αυτοπροσώπως τους αστυνόμους που επιμελούνται το τροχομπάχαλο, κι άμα ανάψει και φωτιά στους απάνω δρόμους πάει μέσα για εμπρησμό με συνοπτικές διαδικασίες. Τουτέστιν αυτό το τραγούδι ουδόλως βοηθάει, θα περιμένω να παίξει το επόμενο μπας και διαφωτιστώ... Υ.Γ. Καθόλου δεν ειρωνεύομαι τον στίχο, απλά προσπαθώ να τον καταννοήσω βρε αδερφέ. Όποιος μπορεί καλύτερα χαλάλι του.\nΚόπιραιτ μπάι Θεριό Ανήμερο @ 16:53\n2 θεριέματα Πέμπτη, Απριλίου 13, 2006\nΣκουπίδια. Αυτό που συμβαίνει είναι απαράδεκτο.Ο κόσμος όλος τα έχει βάλει με την απεργία των υπαλλήλων καθαριότητας, δηλαδή τα έχει βάλει με τους ίδιους τους υπαλλήλους καθαριότητας (για να ακριβολογούμε), ενώ δεν είναι λίγοι δε αυτοί που τα έχουν βάλει και με το λοιπό σόι του κάθε υπαλλήλου καθαριότητας (ανεξαιρέτως).Κακώς, πολύ κακώς, κάκιστα (κακώς το συζητάμε κιόλας δηλαδή). Τι φταίνε τα παιδιά; Καλό μας κάνουν, κακό δεν μας κάνουν. Μας διδάσκουν ένα μάθημα πολύ σημαντικό, ένα μάθημα που έπρεπε να μας το έχουν δώσει χρόνια τώρα γονείς, δάσκαλοι, φροντιστές, καθηγητές, υποψήφιοι καθηγητές που έχουν δώσει εξετάσεις μέσω ΑΣΕΠ, συγγενείς και φίλοι.Αντί να τα βάλουμε με τον εαυτό μας (να αυτοσκαμπιλιστούμε ντε), που δεν λέμε να σταματήσουμε να παράγουμε σκουπιδαριό, τα βάζουμε με αυτούς που δεν φιλοτιμούνται - τάχατες, δήθεν μου τάχα μου, ντεμέκ, να 'χαμε να λέγαμε βρε αδερφέ - να τα μαζέψουν.Μήπως έτσι όμως δεν γίνεται και στη ζωή;Έρχεται κανείς να τακτοποιήσει τα πράγματα όταν τα κάνουμε σαν τα μούτρα μας; Έρχεται κανείς να πάρει την ευθύνη όταν, αλοίμονο, τα κάνουμε ρόιδο και μετά δεν ξέρουμε πού να κρυφτούμε για να γλυτώσουμε την διαπόμπευση;Επειδή κάποτε έπαιζε τον ρόλο αυτό η καλή μας η μαμάκα, νομίζουμε ότι θα υπάρχει πάντα κάποιος εκεί να τρέχει από πίσω μας και να "καθαρίζει" (εδώ το εν λόγω ρήμα θα μπορούσε να μπει και χωρίς εισαγωγικά, καθώς θα μπορούσε κανείς να το εκλάβει και με την κυριολεκτική έννοια, είναι τουτέστιν ένα εύστοχο λογοπαίγνιο, με πιάνετε; Αλλά μετά λέω δε βαριέσαι, τσιγγουνιές θα κάνουμε τώρα, βάλτα τα ρημαδοεισαγωγικά, χαράμι να γίνουν);Έρχεται κανείς, όχι πείτε μου, έρχεται;Κανείς.Και απαιτούμε τώρα από τους ξένους ανθρώπους να κλείσουν τη μύτη τους με μανδαλάκι ωσάν να ήταν μπουγάδες, να φράξουν το στόμα τους με μανδύλα ωσάν άλλοι ληστές τραπέζης, να φορέσουν γάντια χειρούργου ωσάν να ήταν χειρούργοι (η ευρηματικότητα των παρομοιώσεών μου εξαντλήθηκε προσωρινώς), και να βγουν να τα κάνουν λαμπίκο επειδή εμείς τα κάναμε ... άντε να μην πω τι τα κάναμε.Βρε πολύ καλά κάνουν, συνεχίστε παιδιά κι ο αγώνας θα δικαιωθεί! Ας ενωθούμε όλοι αδέρφια για τα δικαιώματα των συμπολιτών μας που διεκδικούν ..., ό,τι διεκδικούν τέλος πάντων (ε, δεν μπορώ να τα ξέρω όλα πια!).Υ.Γ. Μόνο να μην ξεχάσει να με ειδοποιήσει κάποιος όταν λήξει η απεργία για να κλείσω θέση επιστροφής από την Αυστραλία έτσι; Κόπιραιτ μπάι Θεριό Ανήμερο @ 22:54\n0 θεριέματα Τετάρτη, Απριλίου 12, 2006\nΤι θα ήθελα να κάνω τώρα;Χμμ... Καλή ερώτηση (δεν είναι να απορείτε, εγώ πάντα κάνω καλές ερωτήσεις). Δεν ξέρω , ξέρω όμως σίγουρα τι δεν θα ήθελα να κάνω.Δεν θα ήθελα να είμαι στη δουλειά.Είναι γεγονός, η δουλειά είναι κακό πράμα. Αν ήταν καλό, δεν θα μας πλήρωναν για να το κάνουμε. Και εν πάσει περιπτώσει, εφόσον μας πληρώνουν, θα έπρεπε το ποσό να είναι σε θέση να ανταποδώσει τις αμέτρητες ώρες σκλαβιάς (όπου 1 ώρα σκλαβιάς = 1500 ευρώ περίπου σύμφωνα με τον πιο πρόσφατο τιμοκατάλογο του Υπουργείου Εργασίας. Μην σας κάνει εντύπωση που δεν έχει δημοσιευτεί, κυκλοφόρησε σε απόρρητο έγγραφο που κοινοποιήθηκε μόνο στον πρωθυπουργό, τον πρόεδρο της αξιωματικής αντιπολίτευσης και εμένα). Αλλά ούτως ή άλλως, το χρήμα δεν φέρνει την ευτυχία (ούτε η ευτυχία το χρήμα, μη σας πω ψέματα).Οπότε;Μην το ψάχνετε, το έχω ψάξει εγώ. Δεν υπάρχει καμία λύση, εκτός από το να μη δουλεύουμε καθόλου. Αλλά και πάλι, πόσοι έχουμε την πολυτέλεια να το κάνουμε αυτό; Πόσοι έχουμε ξένη τσέπη να αρμέγουμε ε; Ολίγοι (φτου σας τυχεράκηδες). Αχ, να είχα την τύχη σας βρε, όλη μέρα στο σορολόπ θα το έριχνα και κανείς δεν θα τολμούσε να με πει τεμπέλα. Ουχί! Θα έλεγα ότι έχω κάνει τα χαρτιά μου για το δημόσιο, θα τα έκανα κιόλας δηλαδή έτσι για το αντέτι, και θα περίμενα αιωνίως να μου χαμογελάσει ο Θεός που είναι επικεφαλής των διορισμών.Έλα όμως που αυτά δεν περνάνε παντού.Τουτέστιν εμείς οι ατυχήσαντες πρέπει να βγάλουμε χρήμα με τον ιδρώτα μας, αφού το άτιμο δεν φυτρώνει από μόνο του, ως όφειλε, ωσάν τα κυπαρίσσια. Και καθόμαστε και παιδευόμαστε ολημερίς αντί να τρέχουμε από καφέ σε ποτό κι από από γυράδικο σε ταβέρνα κι από βόλτα σε εκδρομή κι από δω κι από 'κει γενικότερα.Να σου δώσω μια να σπάσεις αχ βρε κόσμε γυάλινε... Υ.Γ. Όχι, δεν είμαι καθόλου ανατρεπτικό στοιχείο. Απλά βαριέμαι.\nΚόπιραιτ μπάι Θεριό Ανήμερο @ 14:22\n1 θεριέματα Συστήνομαι... Πληροφορίες


βορειο ιστολογιο: Ο ΕΣΣΕ ΚΑΙ Η ΕΚΠΑΙΔΕΥΣΗ ΣΗΜΕΡΑ\nΠαρά τις αλλαγές το σύγχρονο εκπαιδευτικό σύστημα στηρίζεται σχεδόν αποκλειστικά στην αποστήθιση πληροφοριών. Ημερομηνίες, ονόματα και νούμερα είναι πάντα οι κυρίαρχες πληροφορίες που ζητούνται σε κάθε εξέταση. Ακόμα και οι εξετάσεις που αφορούν τον ΑΣΕΠ εκπαιδευτικών βασίζονται σ’ αυτό το μοντέλο. Όταν ο πρώτος που αποστηθίζει είναι ο ίδιος ο καθηγητής τι σύστημα εξέτασης θα περάσει στους μαθητές του; Η φιλοσοφία της παπαγαλίας δεσπόζει και τελικά η δημιουργική φαντασία και η ελευθερία έκφρασης ματαιώνονται αφού η σκέψη καλουπώνεται πάνω στο κοινώς αποδεκτό, στο δεδομένα σωστό της εποχής. Τι περιθώριο ουσιαστικής αμφισβήτησης υπάρχει στο σχολείο; Ενθαρρύνεται η αμφισβήτηση στο σχολείο; Πόσο κοντά είναι η εκπαίδευση στα προβλήματα του σύγχρονου νέου; Κι αυτή η υπερεντατικοποίηση που αποσκοπεί; Η σχολική ύλη της ελληνικής εκπαίδευσης είναι η πιο εκτενής απ’ όλα τα ευρωπαϊκά κράτη. Αυτά που ζητούνται στην Ελλάδα ως βασικές γνώσεις για να εισαχθεί κάποιος στο πανεπιστήμιο, σε άλλα ευρωπαϊκά κράτη, πιο προηγμένα, είναι καθαρή πανεπιστημιακή ύλη. Η υπερεντατικοποίηση ξεκινά από το δημοτικό όπου από τις πρώτες τάξεις έχουμε υπερβολικές απαιτήσεις από τους μαθητές σχεδόν σε όλα τα αντικείμενα που διδάσκονται. Για ένα μαθητή γυμνασίου το εφτάωρο είναι σχεδόν δεδομένο. Απαιτούμε από 13χρονους και 14χρονους μαθητές να είναι συγκεντρωμένοι και να συλλέγουν πληροφορίες για 7 συνεχείς ώρες με δεκάλεπτα διαλείμματα. Αν αναλογιστούμε ότι ο μαθητής του γυμνασίου μετά το σχολείο έχει άλλες 2-3 ώρες φροντιστήρια, ξένες γλώσσες κτλ, και μετά απ’ αυτά να διαβάσει και να κάνει τις ασκήσεις του καταλαβαίνουμε ότι η υπόθεση αποκτά παράλογες διαστάσεις. Ποιος είναι ο χρόνος που απομένει; Ο μαθητής γυμνασίου, αν θέλει να είναι συνεπής στις υποχρεώσεις του, πρέπει να μην κάνει τίποτε άλλο παρά εκπαιδευτικά καθήκοντα. Πού είναι λοιπόν η χαρά της εκπαιδευτικής διαδικασίας; Γιατί να νιώθει αγάπη για το σχολείο; Αν συνυπολογίσουμε τις άθλιες κτιριακές υποδομές με τα τεράστια κάγκελα και τις αυστηρά τσιμενταρισμένες αυλές αντιλαμβανόμαστε ότι η απέχθεια είναι το μόνο λογικό συναίσθημα. Όσο για τους μαθητές του λυκείου δεν χρειάζεται να γίνει λόγος. Οι υποψήφιοι της Γ λυκείου που διαβάζουν και θέλουν να πετύχουν σε κάποια αξιοπρεπή σχολή φτάνουν στα όρια της νεύρωσης. Το υπερβολικό άγχος που εκδηλώνεται με κλάματα, αϋπνίες, ανορεξίες κτλ θεωρείται σχεδόν κάτι φυσιολογικό. Σχεδόν κάθε χρόνο έχουμε αυτοκτονίες την περίοδο των Πανελλαδικών. Τα φαινόμενα αυτά κάνουν τον Έσσε – πάνω από 100 χρόνια μετά – να είναι απολύτως επίκαιρος.\nΤο οξύμωρο της υπόθεσης είναι ότι οι αδυναμίες της εκπαίδευσης πρέπει να είναι πασιφανείς αφού μόνο έτσι εξηγείται ότι κάθε κυβέρνηση που εκλέγεται κάνει εκπαιδευτικές μεταρρυθμίσεις. Δεν έχουμε δει κυβέρνηση τα τελευταία χρόνια που να μην αλλάξει κάτι στο εκπαιδευτικό σύστημα. Μεταρρυθμίσεις επί μεταρρυθμίσεων που προφανώς όλες κρίνονται αποτυχημένες και γι’ αυτό αντικαθίστανται. Όλο αυτό το μεταρρυθμιστικό κλίμα τελικά αποτελεί ένα επιπλέον πρόβλημα αφού δεν προσφέρει τίποτε άλλο πέρα από αβεβαιότητα και το θύμα είναι πάλι ο μαθητής που δεν ξέρει τι του ξημερώνει. Όλοι οι μεταρρυθμιστές καταδικάζουν τα φροντιστήρια και διατείνονται ότι θα τα καταπολεμήσουν. Όλοι οι μεταρρυθμιστές οδηγούν, σχεδόν μαθηματικά, το μαθητή στα φροντιστήρια. Το πρόβλημα της εκπαίδευσης στην Ελλάδα είναι ότι ποτέ δεν αντιμετωπίστηκε ως αυτόνομο, ξεχωριστό ζήτημα. Φυσικά δεν είναι δυνατό να τεθεί εκτός κοινωνικών αναγκών ή εκτός της παραγωγής, αλλά εδώ πρόκειται για κάτι άλλο. Η εκπαίδευση ήταν και είναι παρακλάδι και δεκανίκι οικονομικών και πολιτικών παραγόντων κι όλες οι μεταρρυθμίσεις την αντιμετωπίζουν έτσι. Σήμερα στην Ελλάδα υπάρχουν χιλιάδες αδιόριστοι εκπαιδευτικοί που απασχολούνται στα φροντιστήρια. Τα φροντιστήρια αποτελούν τρομακτικό παράγοντα απασχόλησης και οικονομίας. Νάτη λοιπόν η εκπαιδευτική υπερεντατικοποίηση που πιάνει τους μαθητές απ’ τ’ αυτί και τους οδηγεί στο φροντιστήριο. Τα μεταρρυθμιστικά λόγια είναι καταδικασμένα να παραμένουν λόγια. Φτάσαμε να δούμε το μεταρρυθμιστικό φιάσκο του Αρσένη που ισχυριζόμενος την κατάργηση των εξετάσεων και την πάταξη των φροντιστηρίων έκανε τις Πανελλαδικές να διαρκούν 2 μήνες και υποχρέωσε τους υποψήφιους να δίνουν όλα τα μαθήματα της Γ λυκείου. Δίνανε μάλιστα εξετάσεις σε πανελλαδικό επίπεδο και οι μαθητές της Β λυκείου. Τα φροντιστήρια κάνανε χρυσές δουλειές. Βλέπουμε να ανοίγουν νέα τμήματα ΤΕΙ και πανεπιστημίων σε όλες τις επαρχιακές πόλεις δίνοντας πτυχία με μάλλον αμφίβολη επαγγελματική κατάρτιση, πολύ μακριά από τις παραγωγικές ανάγκες της κοινωνίας. Οι περισσότεροι πτυχιούχοι αυτών των σχολών μένουν άνεργοι από θέση αρχής. Κι όχι μόνο αυτό αλλά αυξήθηκε σημαντικά και ο αριθμός των εισακτέων στις ήδη υπάρχουσες σχολές δημιουργώντας έτσι υπερπληθώρα επιστημόνων που υποβάθμισε τα πτυχία. Στη χώρα μας έχει δημιουργηθεί η νέα τάξη του επιστημονικού προλεταριάτου που χτυπιέται στην ανεργία ή απασχολείται με μισθούς πείνας. Το σημαντικότερο επιχείρημα των υποστηρικτών αυτής της κατάστασης είναι ότι δεν φεύγουν οι νέοι να σπουδάσουν στο εξωτερικό κι έτσι η χώρα δεν χάνει συνάλλαγμα. Χώρια που τονώνονται οι επαρχιακές οικονομίες με τους φοιτητές που φιλοξενούν. Δηλαδή και πάλι υπερτερούν τα οικονομικά κριτήρια που καθορίζουν την εκπαιδευτική πραγματικότητα. Οι πραγματικές ανάγκες της εκπαίδευσης δεν έχουν καμία σημασία, αφού μόνιμα μέσω της εκπαίδευσης εξυπηρετούνται άλλοι στόχοι. Αν υπολογίσουμε τα φροντιστήρια μέσης εκπαίδευσης, ξένων γλωσσών, ιδιαίτερα, εκμάθηση μουσικών οργάνων, αθλημάτων, υπολογιστών………..και φυσικά τα έξοδα σπουδών σε πανεπιστήμια, ΤΕΙ, ιδιωτικές σχολές κτλ θα δούμε ότι η εκπαίδευση κινεί τη μισή οικονομία της χώρας. Πώς είναι δυνατό να αφήσουμε ήσυχους τους μαθητές όταν είναι οι μεγαλύτεροι πελάτες; Αν η εκπαίδευση δεν αποκτήσει αυτόνομη υπόσταση ώστε να καθορίσει μόνη της τις ανάγκες της και συνεχίσει να άγεται και να φέρεται από εξωγενείς οικονομικούς παράγοντες και μικροπολιτικές σκοπιμότητες, κάθε μεταρρύθμιση είναι καταδικασμένη σε αποτυχία.\nΑναρτήθηκε από Δ.Πετρίδης στις 23:53


Έκθεση CES 2012 - Bang & Olufsen BeoLab 12 και - Gadgetfreak :: Not Just Tech\nΈκθεση CES 2012 – Bang & Olufsen BeoLab 12 και\nΚαι η Bang & Olufsen στο Vegas: ετοίμασε μια συσκευή που ονομάζει “perfect companion to your theater room’s flatscreen TV”…\nΕίναι το BeoLab 12, το πρώτο πλήρους ψηφιακό, επίπεδο – flat-on-the-wall, ηχείο. Σε αντίθεση με τα κανονικά ηχεία που θέλουν χώρο σε πάτωμα η έπιπλο, η εταιρία ισχυρίζεται πως τα πλήρως ψηφιακά ηχεία θα τοποθετηθούν στον τοίχο – ;! και γιατί είναι πρωτότυπο;\nΤα ηχεία BeoLab 12 ηχεία έχουν νέο σχεδιασμό και υπόσχονται “three-dimensional wave design” χωρίς να υπάρχουν θυσίες. Τα ηχεία διαχέουν συχνότητες υψηλές, στις 180 μοίρες. Η εταιρία μιλά για “fantastic sound experience.”\nΤα ηχεία BeoLab 12 είναι full range με το σύστημα ¾” acoustic lens της εταιρίας για τις ψηλές, 2″ midrange και δύο 6.5″ CosCone woofer για χαμηλές.\nΤα ηχεία ενσωματώνουν και την ενισχυτή της Bang & Olufsen’s ICEpower class D με 480 watt, ενώ η εταιρία θα τα ρίξει την άνοιξη με $4613 το ζεύγος…\nΚαι μια νέα 65άρα τηλεόραση…\nΗ Βeovision 12 είναι η νέα τηλεόραση της εταιρίας με πάχος 64 χιλιοστά και είναι Plasma. Όπως περιμένουμε με χρήση άφθονου αλουμινίου χωρίς δεσίματα και σύμφωνα με την B&O, το σύστημα Automatic Color Management. Είναι η τεχνολογία που έχει σαν στόχο να ‘διορθώνει’ τα προβλήματα της τεχνολογίας plasma όταν γερνά.\nΈνας αισθητήρας 360 μοιρών ρυθμίζει τη φωτεινότητα ανάλογα με ο δωμάτιο ενώ, όπως συνηθίζεται, το Beovision 12 θα το δει κανείς στα Bang & Olufsen showrooms.\nΜε κόστος $19,749.00 το δημιούργημα του σχεδιαστή κου David έχει διαστάσεις 161 x 96.4 x 6.4 εκατοστά και βάρος 68 κιλά.\nΚαι όλα τα προϊόντα υπάρχουν για κάθε κοινό…\nΈκθεση CES 2012 - περιήγηση στον tech κόσμο της Sony...\nΈκθεση CES 2012 - δεν θα αποκαλυφθεί φέτος το Playstation 4...\nAll new Airstream Bambi\nΈκθεση CES 2012 – ένα hi end μόνιτορ από τον Κορεάτη…\nBracketron MetalDock για iPhone 4, 4S…


Δραματική έκκληση της Samsung: Μη χρησιμοποιείτε το Galaxy Note 7 » Global News\nGlobal News » Ειδήσεις » Δραματική έκκληση της Samsung: Μη χρησιμοποιείτε το Galaxy Note 7\nΣε μια απίστευτη και δραματική έκκληση προχώρησε η εταιρία Samsung καθώς το σκάνδαλο με την ανάφλεξη των νέων smartphones της, του Galaxy Note 7... φαίνεται πως είναι πιο σοβαρό απ’ ό,τι αρχικά αναμενόταν! Η εταιρία όχι μόνο ανακάλεσε όλες τις συσκευές του νέου της κινητού αλλά ζήτησε και από τους καταναλωτές που έσπευσαν να το αγοράσουν, να μη το χρησιμοποιούν! Η εταιρία ανακοίνωσε πως διερευνά τις αναφορές για την ανάφλεξη των κινητών της συγκεκριμένης συσκευής. Είχε προηγηθεί η προειδοποίηση της Ομοσπονδιακής Υπηρεσίας Πολιτικής Αεροπορίας των ΗΠΑ σε όσους πρόκειται να ταξιδέψουν, να απενεργοποιούν τα κινητά τους και να μην βάζουν τα κινητά Samsung Galaxy Note 7 στις αποσκευές που ελέγχονται ηλεκτρονικά! Η οδηγία της ΥΠΑ ήρθε μια εβδομάδα μετά από περιστατικό σε αεροδρόμιο των ΗΠΑ, όταν εντοπίστηκε καπνός σε συσκευή που είχε αντικατασταθεί (μετά από τα περιστατικά ανάφλεξης των Samsung Galaxy Note 7) και προκάλεσε την εγκατάλειψη του αεροπλάνου από τους επιβάτες! Η Samsung ανακοίνωσε ότι έχει ζητήσει να σταματήσουν οι πωλήσεις της συσκευής, αλλά και οι ανταλλαγές προβληματικών συσκευών του ίδιου τύπου, ενώ γίνεται διερεύνηση προκειμένου να εντοπιστεί το πρόβλημα.Via: Ειδήσεις Related: "Δραματική έκκληση της Samsung: Μη χρησιμοποιείτε το Galaxy Note 7" ↓\nPixel και Pixel XL: Το κινητό, όπως το φαντάστηκε η Google [photo+video]\nΒΟΜΒΑ στην αγορά: Κολοσσός της κινητής τηλεφωνίας ΑΠΟΣΥΡΕΤΑΙ - Τι θα γίνει με τις συσκευές της;\nΤα έχασαν όλοι στον Πειραιά! Τηλεφώνημα για βόμβα σε πλοίο που θα αναχωρήσει για Κρήτη\nSamsung: Ρευστοποίησε τις μετοχές της σε τέσσερις τεχνολογικούς κολοσσούς\nΠαρα λίγο να γίνει σύγκρουση αεροσκάφους με drone! Άφαντος ο χειριστής του\nΤο ήξερες; Τι θα συμβεί αν δεν βάλετε το κινητό σε λειτουργία πτήσης;\nΠόσο χρονικό διάστημα θα περάσει μέχρι να αποκωδικοποιηθούν τα "μαύρα" κουτιά του μοιραίου αεροσκάφους που έπεσε στη Ρωσία;\nΠάρτε τα κινητά απο τους Ηλικιωμένους ΤΩΡΑ: Δείτε τι άκουσε καημένη υπάλληλος και ακόμα κλαίει από τα γέλια! [photo]\nΓιατί το WhatsApp θα εξαφανιστεί από εκατομμύρια κινητά στο τέλος του 2016;


Αγγελος Συρίγος: Πού θα διατεθούν οι υδρογονάνθρακες της Ανατ. Μεσογείου; | Η ΚΑΘΗΜΕΡΙΝΗ\n4 Μαρτίου, 2019 04.03.2019 • 20:53\nΗ ανακάλυψη του δεύτερου εκμεταλλεύσιμου κοιτάσματος φυσικού αερίου στην κυπριακή ΑΟΖ, ξαναφέρνει στην επιφάνεια το ευρύτερο θέμα της εμπορικής διαθέσεως των υδρογονανθράκων της Ανατολικής Μεσογείου. Το θέμα συνδέεται με γεωπολιτικές ισορροπίες αλλά και οικονομικά συμφέροντα των ιδιωτικών εταιρειών που ήδη επενδύουν στην περιοχή. Οι εκμεταλλεύσιμοι υδρογονάνθρακες είναι μοιρασμένοι μεταξύ Αιγύπτου, Ισραήλ και Κύπρου με τις μεγαλύτερες ποσότητες να βρίσκονται στην Αίγυπτο. Δυνητικά οι υδρογονάνθρακες μπορούν είτε να υγροποιηθούν και να φορτωθούν σε πλοία είτε να μεταφερθούν απευθείας στις αγορές μέσω αγωγών.\nΟι υποψήφιες οδεύσεις για υποθαλάσσιους αγωγούς είναι θεωρητικώς δύο. Η εμπορικά συμφέρουσα είναι η δημιουργία υποθαλάσσιου αγωγού προς την Τουρκία. Η προοπτική αυτή σκοντάφτει σε σοβαρά πολιτικά προβλήματα. Αφ’ ενός η συνεχιζόμενη κατοχή του βόρειου τμήματος της Κύπρου και αφ’ ετέρου οι κακές σχέσεις της Τουρκίας με όλα τα κράτη της Ανατολικής Μεσογείου. Επιπλέον τίθεται και το θέμα της αυξανόμενης εξαρτήσεως της Ευρώπης από μία Τουρκία που μετεξελίσσεται με σταθερά βήματα σε διαμετακομιστικό ενεργειακό κόμβο. Η ιδανική λύση για Κύπρο, Ελλάδα και Ε.Ε. είναι η δημιουργία ενός υποθαλάσσιου αγωγού (γνωστού ως ΕastMed) που θα μεταφέρει το αέριο κατευθείαν στην Κρήτη και από εκεί στην υπόλοιπη Ευρώπη. Αναβαθμίζει τη γεωστρατηγική σημασία του άξονα Ελλάδος – Κύπρου. Μέχρι στιγμής είναι κάτι θεωρητικό. Η Αίγυπτος δεν ενδιαφέρεται να συμμετάσχει. Θέλει να μετατραπεί η ίδια στον νέο ενεργειακό κόμβο της περιοχής (γεγονός που τη φέρνει σε συγκρουσιακή πορεία με την Τουρκία). Τα ανακαλυφθέντα κοιτάσματα (Κύπρου και Ισραήλ) δεν επαρκούν για την οικονομική βιωσιμότητα ενός τέτοιου αγωγού. Εάν, όμως, ανακαλυφθούν στο μέλλον νέα κοιτάσματα υδρογονανθράκων στην Ανατολική Μεσόγειο, το ερώτημα θα τεθεί με εντελώς διαφορετικούς όρους.


Μαθητική παρέλαση της 28ης Οκτωβρίου στη Χαλκίδα - Eviaportal.gr\nΑρχική/Επικαιρότητα/Μαθητική παρέλαση της 28ης Οκτωβρίου στη Χαλκίδα\nΣχεδόν δύο χρόνια μετά και η πρώτη μαθητική παρέλαση στην Χαλκίδα είναι γεγονός. Με πλήθος κόσμου να έχει κατακλύσει από νωρίς την παραλία της Χαλκίδας και όλη την διαδρομή που ακολουθεί η μαθητική παρέλαση, γιορτάστηκε στη Χαλκίδα η επέτειος της 28ης Οκτωβρίου. Η τελευταία παρέλαση που έγινε στην Αθήνα ήταν την 28η Οκτωβρίου του 2019.\nΟι περισσότεροι πολίτες που βρέθηκαν στην παρέλαση της Χαλκίδας για την 28η Οκτωβρίου φορούσαν μάσκα, ωστόσο οι αποστάσεις ήταν αδύνατον να τηρηθούν.\nΠριν 81 χρόνια η Ελλάδα είπε το ιστορικό ΟΧΙ στις ιταλικές αξιώσεις που περιείχε το τελεσίγραφο που επιδόθηκε στις 28 Οκτωβρίου του 1940 στον Ιωάννη Μεταξά. Συνέπεια της άρνησης αυτής ήταν η είσοδος της Χώρας στο Β΄ Παγκόσμιο Πόλεμο και η έναρξη του Ελληνοϊταλικού πολέμου του 1940.\nΣτην παρέλαση παραβρέθηκαν ο Υφυπουργός Αγροτικής Ανάπτυξης και βουλευτής Εύβοιας κ. Σίμος Κεδίκογλου, η Δήμαρχος Χαλκιδέων κ. Έλενα Βάκα, ο Αντιπεριφερειάρχης Στερεάς Ελλάδας κ. Γιώργος Κελαϊδίτης, ο Σεβασμιότατος Μητροπολίτης Χαλκίδας κ. Χρυσόστομος, οι βουλευτές Ευβοίας κ. Μίλτος Χατζηγιαννάκης και κ. Θανάσης Ζεμπίλης.\n2021-10-29T19:42:24+03:0029 Οκτωβρίου 2021, 10:48|Categories: Επικαιρότητα|Tags: Γιώργος Κελαϊδίτης, Έλενα Βάκα, Μίλτος Χατζηγιαννάκης, Σίμος Κεδίκογλου|


Ποιες είναι οι νήσοι Κουρίλες για τις οποίες "τσακώνονται" Ρωσία-Ιαπωνία. | OnAlert\nΠοιες είναι οι νήσοι Κουρίλες για τις οποίες «τσακώνονται» Ρωσία-Ιαπωνία.\n25/02/2011 - 16:55\nΠολλοί μας είχαν κατηγορήσει κατά τη διάρκεια αλλά και μετά από την κρίση των Ιμίων,ότι «τσακώνεστε με τους γείτονες για δύο βράχια και πέντε κατσίκες». Ασφαλώς όλοι αυτοί οι «σύμμαχοι» , «φίλοι» αλλά και πολλοί δήθεν …φωστήρες της εξωτερικής πολιτικής εντός Ελλάδας,ήξεραν πολύ καλά ότι στην υπόθεση των Ιμίων παίζονταν ,παίζονται και θα παιχτούν πολλά περισσότερα από τα…κατσίκια.\nΚαμμία χώρα δεν δέχεται να παραχωρήσει ούτε εκατοστό γης ακόμη και αμφισβητούμενης και δεν υπάρχει καλύτερο παράδειγμα από αυτό την έναση που έχει ξεσπάσει μεταξύ Ρωσίας και Ιαπωνίας για τις νήσους Κουρίλες. Ποιες είναι αυτές θα πείτε,οπως είχαν πει και οι Ιάπωνες για τα Ίμια.\nΓια τις Κουρίλες λοιπόν η Ρωσία στέλνει ένα πολεμικό πλοίο γαλλικού σχεδιασμού τύπου Mistral, από τον στόλο της στον Ειρηνικό, στη θάλασσα της νήσου Σαχαλίνης στις Κουρίλες νήσους: “ Η περιοχή ανήκει στη Ρωσία και καμία χώρα δεν θα επιτρέψουμε να το αμφισβητήσει.” δήλωσε ο αρχηγός του Γενικού Επιτελείου του Ρώσικου στρατού, στρατηγός Μακάροφ.\nΤις Κουρίλες νήσους διεκδικεί τα τελευταία 4 χρόνια η Ιαπωνία, – η οποία τις θεωρεί “βόρεια εδάφη “ της – τα οποία αδίκως μετά το τέλος του Β Παγκοσμίου Πολέμου, προσαρτήθηκαν από την τότε ΕΣΣΔ. Στις σχέσεις των δύο χωρών διαφαίνεται ένταση η οποία δεν αποκλείεται να οξυνθεί αφού ο στρατηγός Μακάροφ άφησε ανοιχτό το ενδεχόμενο να στείλει και δεύτερο πλοίο, εάν χρειαστεί.Τι είχε συμβεί με αυτές τις νήσους Κουρίλες;\nΤο πράγμα είναι πιο μπερδεμένο ακόμη και από τα Ίμια!\nH Περιφέρεια της Σαχαλίνης αποτελείται από τη νήσο Σαχαλίνη και τις Κουρίλες Νήσους. Πρωτεύουσά της είναι το Γιούζνο Σαχαλίνσκ με πληθυσμό 175.000 κατοίκους.\nΗ νήσος Σαχαλίνη κατοικήθηκε αρχικά από Ιάπωνες αλιείς. Το 1853 έφθασαν οι πρώτοι Ρώσοι που κατοίκησαν το βόρειο τμήμα της με συνέπεια το 1855 η νήσος να μοιραστεί μεταξύ Ρωσίας και Ιαπωνίας. Το 1875 η Ρωσία κατέλαβε ολόκληρη τη νήσο ανταλλάσσοντάς την με τις Κουρίλες νήσους.\nΜετά το Ρωσοϊαπωνικό πόλεμο και τη συνθήκη Πόρτσμουθ (1905) η Ιαπωνία έλαβε το νότιο τμήμα της το οποίο και ονόμασε Καραφούτο. Το 1918 μετά τη Ρωσική Επανάσταση οι Ιάπωνες ανακατέλαβαν ολόκληρη τη νήσο από την οποία όμως αποχώρησαν το 1924, ενώ τον επόμενο χρόνο εκδιώχθηκαν οι Λευκορώσοι από το βόρειο τμήμα της. Το 1945 η Σοβιετική Ένωση με τη λήξη του Β’ Π.Π. επανέκτησε το νότιο τμήμα της μαζί με τις Κουρίλες νήσους και οι Ιάπωνες εκδιώχθηκαν οριστικά από τη περιοχή, αν και η Ιαπωνία εξακολουθεί μέχρι σήμερα να διεκδικεί τέσσερα νησιά από τις Κουρίλες.\nΣύμφωνα με την απογραφή του 2002, η πλειοψηφία του πληθυσμού είναι ρώσικής καταγωγής (84,3%). Ακολουθούν οι Κορεάτες (5,4%) και οι Ουκρανοί (4%).\nΈχουμε ξανακούσει για τη περιοχή της Σαχαλίνης ,αλλά δεν ήταν για καλό.Τη 1η Σεπτεμβρίου 1983, η πτήση KAL007 της Korean Airlines (Νότια Κορέα) παραβίασε το σοβιετικό εναέριο χώρο πάνω από τη Σαχαλίνη και καταρρίφθηκε. Το περιστατικό αυτό, που θεωρείται ως η μεγαλύτερη στιγμιαία τραγωδία του Ψυχρού Πολέμου, άφησε πίσω του 269 νεκρούς.


zoornalistas: Πρωτογενές πλεόνασμα ρουφιάνων\n1517 για να κάνουν κάποια καταγγελία. Βάλε και το 11012 της Οικονομικής Αστυνομίας που το παίρνουν άλλοι πενήντα την ημέρα, βάλε και κάτι άλλα τηλέφωνα που λειτουργούν στις Περιφέρειες, κοντά 100.000 άνθρωποι τον χρόνο καταγγέλλουν τον διπλανό τους στις υπηρεσίες του Δημοσίου.\nΑυτό δεν είναι είδηση, αυτό είναι ο εφιάλτης στον δρόμο με τις λεύκες. Εκατό χιλιάδες νοματαίοι σηκώνουν το τηλέφωνο, σχηματίζουν τον τετραψήφιο και ρουφιανεύουν στην ψύχρα τον συνάνθρωπό τους. Κι όχι όποιον κι όποιον συνάνθρωπό τους, τους συγγενείς τους ρουφιανεύουν, το αίμα τους, που λέει ο λόγος. Έξι στα δέκα τηλεφωνήματα έχουν ως στόχο συγγενείς, «να πάτε να πιάσετε, κύριε Έφορα, την κουφάλα τον μπατζανάκη μου, που έχει κρύψει το μπαγιόκο στην κουφάλα του δοντιού του». Ζήτω η Αγία Ελληνική Οικογένεια! Σταυροφιλιούνται στους γάμους, τα βαφτίσια, τις κηδείες και μετά το καρφί πάει σύννεφο, να τον ξεκάνω τον κερατά, να γίνω εγώ ο κορυφαίος του σογιού.\nΤο 60% ρουφιανεύει το σόι, το υπόλοιπο 20% αφορά αλληλοκαρφώματα ταβερνιάρηδων και λοιπών επιχειρηματιών της εστίασης. Στα χρόνια της κρίσης και της αφραγκίας ο ένας δείχνει τον άλλο, να μπει το ΣΔΟΕ να τον κλείσει, να του πάρουμε τη λιγοστή δουλειά που του έχει απομείνει. «Το είδα, κύριε Έφορε, το ποντίκι. Μπήκε στη κουζίνα ως ποντίκι και βγήκε από την κουζίνα σαν σούσι τυλιγμένο με φύκια». Κανιβαλισμός στα χρόνια της χολέρας, βγήκαν τα κατώτερα ένστικτα στην επιφάνεια, τα πήρε το καθεστώς και τα έκανε success story. Το πρωτογενές πλεόνασμα του Σταϊκούρα δεν έχει μόνο αίμα μέσα, έχει και ρουφιανιά. Ρουφιανιά χωρίς όρια, με την επίνευση, την προτροπή και τον έπαινο του κράτους.\n«Μα το χωριό θέλει φωτιά πόχει πολλοί ρουφιάνοι», τραγουδάει ο Μπακιρτζής, σε στίχους του Σταύρου Καραμανιώλα. Ποιο χωριό να εννοεί, άραγε, ο Αργύρης;


Ο Νίνο κάνει ποδαρικό στον Νικηφόρο!!! - GinTonic.gr\nΟ Νίνο κάνει ποδαρικό στον Νικηφόρο!!!\nΟ Νικηφόρος ανοίγει το σπίτι του και κάνει revegion Πρωτοχρονιάτικο!!!! Ποιόν θέλει για να του κάνει ποδαρικό; Τον αγαπημένο του φίλο Νίνο!!!\nΤο τραπέζι όμως έχει και άλλους καλεσμένους… καλλιτέχνες, τραγουδιστές και έναν πολιτικό που συμπληρώνει το σκηνικό!\nΠοιους επιλέγει για το revegion του ο Νικηφόρος και γιατί;


ΠΑΝΚΑΜΑΡΙΑΚΟΣ: Μπορεί την υπέρβαση; – apopsi24\nΠΑΝΚΑΜΑΡΙΑΚΟΣ: Μπορεί την υπέρβαση;\nΟ Πανκαμαριακός τα τελευταία χρόνια δείχνει να σταθεροποιείται στην πρώτη 5αδα του πρωταθλήματος, δείχνοντας γενικά μια πολύ καλή εικόνα λειτουργίας ομάδας.\nΕίναι ένα δυνατό και δεμένο σύνολο, εκμεταλλεύεται την έδρα του και γενικά οι άνθρωποι της ομάδας έχουν στο μυαλό τους ακόμα και τον πρωταθλητισμό.\nΣίγουρα θα ήταν διαφορετικός ο προγραμματισμός αν είχε ολοκληρωθεί η μεταγραφή του Μάκη Μυργιώτη, δεν τα παρατούν όμως και δείχνουν διατεθειμένοι να παλέψουν ώστε ο Πανκαμαριακός να βρεθεί όσο το δυνατόν ψηλότερα στη βαθμολογία.\nΣημαντική η παραμονή του τερματοφύλακα Βασίλη Χρόνη, εκ των κορυφαίων της περασμένης σεζόν, αλλά φυσικά και του πολύπειρου Παναγιώτη Δεδάκη.\nΠολύτιμη μονάδα ο Μάριος Ντοντάη, αν και θα χάσει τα πρώτα ματς του πρωταθλήματος, καθώς θα υπηρετήσει 3μηνη στρατιωτική θητεία.\nΟ Κώστας Κουρούμαλης άφησε τον Πέλοπα Κιάτου και θα δώσει πολλές λύσεις στην άμυνά της ομάδας, ενώ οι νεαποκτηθέντες Γκλεγκλές, Μιχελης και Γιανκολο, είναι παίκτες που όλοι περιμένουν από αυτούς πολλά.\nΗ επιστροφή του Νίκου Πεθαίνου, σε συνδυασμό και την παρουσία του Αρίστου Λέντερη, κάνει ιδιαίτερα επικίνδυνα τα δύο άκρα της επίθεσης, καθώς και οι δύο διακρίνονται για την ταχύτητά τους.\nΕίναι μια ιδιαίτερα ποιοτική μονάδα στο χώρο του κέντρου, ξέρει να χρησιμοποιεί με τον καλύτερο τρόπο και τα δύο πόδια, ενώ διακρίνεται για τις εξαιρετικές εκτελέσεις φάουλ και κόρνερ.\nΣίγουρα θα λείψει αρκετά στα πρώτα ματς, καθώς θα υπηρετήσει στρατιωτική θητεία, με τους ανθρώπους του συλλόγου όμως να τον περιμένουν, καθώς πρόκειται για παίκτη που θα τον ήθελε οποιαδήποτε ομάδα στο ρόστερ της.\nΠοδοσφαιριστής που έχει περάσει από τα τμήματα υποδομής του Ολυμπιακού και του ΠΑΣ Γιάννενα, σίγουρα αξίζει ιδιαίτερης προσοχής.\nΕίναι ο παίκτης που θα κληθεί να «κουβαλήσει» επιθετικά την ομάδα και δείχνει ορεξάτος και έτοιμος να βοηθήσει τον Πανκαμαριακό.\nΤην περασμένη σεζόν βρέθηκε στην Προοδευτική και σίγουρα έχει αποκτήσει σημαντικές εμπειρίες.\nΑπό τους πλέον εργατικούς ανθρώπους, που εμπνέουν εμπιστοσύνη όπου και αν έχει εργαστεί, ενώ ο εξαιρετικός χαρακτήρας του, τον κάνει ακόμα πιο αγαπητό στον κόσμο.\nΧαμηλών τόνων, έχει προσφέρει έργο σε αρκετές ομάδες της Δυτικής Κορινθίας και θα κάνει και αυτός ότι μπορεί, ώστε ο Πανκαμαριακός να είναι όσο το δυνατόν πιο ανταγωνιστικός και φέτος.\nΗΡΘΑΝ: Κουρούμαλης Κ., Πεθαίνος, Γκλεγκλές, Μιχελης, Γιανκολο, Γκολφόπουλος, Γκιγκέλος, Τσιπάς, Κλουτσινιώτης, Ματθαιόπουλος\nΕΦΥΓΑΝ: Τουμπαρίδης, Μουσταφά, Έντσο, Ματεο, Γεωργόπουλος\nΘΥΕΛΛΑ ΠΕΤΡΙΟΥ: Σταθερή δύναμη…\nΗΡΑΚΛΗΣ ΞΥΛΟΚΑΣΤΡΟΥ: Δεν παρεκκλίνει από το πλάνο του…\nΠαρασημοφόρηση του Νεμεάτη Χαράλαμπου Κουρελή (105 ετών) από το Υπουργείο Άμυνας (Video)\nΚαι επίσημα πρωταθλήτρια η Κόρινθος 2006 !!!\nΜε 106 ομάδες η Γ’ Εθνική τη νέα σεζόν\nΠρόοδος και Κύψελος στη Β’ Κατηγορία\nΤο παράπονο του Χρήστου Παππά για τον ορισμό του τελικού Κυπέλλου Κορινθίας !!!\nO Βασίλης Μαναριώτης το fair-play της χρονιάς (video) !!!\n«Λάμψη» Ελλήνων στη Γλασκώβη !!!\nΠροβάδισμα πρόκρισης για Θύελλα Πετρίου


Δικαίωση για το ηλεκτρονικό τσιγάρο\nΈρευνα που δημοσιεύεται σήμερα στο επιστημονικό περιοδικό Addiction αποδεικνύει ότι το ηλεκτρονικό τσιγάρο παράγει χαμηλότερη ποσότητα φορμαλδεΰδης, από το παραδοσιακό τσιγάρο. Η μελέτη έρχεται να απαντήσει σε ένα από τους πολλούς κύκλους πανικού που έχουν καλλιεργηθεί σχετικά με τις επιπτώσεις του ηλεκτρονικού τσιγάρου στην υγεία. Τον Ιανουάριο του 2015 μια έκθεση που δημοσιεύθηκε ως ερευνητική επιστολή στο περιοδικό New England Journal of Medicine (NEJM) (1), διαπίστωσε ότι ένα ηλεκτρονικό τσιγάρο 3ης γενιάς (ηλ. τσιγάρο με μεταβλητή ρύθμιση ισχύος), ρυθμισμένο στη μέγιστη ισχύ, μετά από ένα μεγάλης διάρκειας "χτύπημα" παρήγαγε φορμαλδεΰδη σε επίπεδα που, σε περίπτωση ατμίσματος καθ’ όλη τη διάρκεια της ημέρας με αυτόν τον τρόπο, είναι πιθανόν να υπερβεί αρκετές φορές τα επίπεδα φορμαλδεΰδης που οι καπνιστές λαμβάνουν από το τσιγάρο. Κατά συνέπεια, ΜΜΕ από όλο τον κόσμο έκαναν αναφορά στο νέο αυτό κίνδυνο για την υγεία των ατμιστών.\nΜια νέα μελέτη που δημοσιεύτηκε στο διαδίκτυο σήμερα στο επιστημονικό περιοδικό Addiction εξέτασε πιο προσεκτικά τα αποτελέσματα του NEJM, προσαρμόζοντάς τα σε όσο το δυνατόν πιο ρεαλιστικές συνθήκες που συναντώνται στην πραγματικότητα. Κατέληξε στο συμπέρασμα ότι τα ηλεκτρονικά τσιγάρα 3ης γενιάς μπορούν πράγματι να παράγουν υψηλά επίπεδα αλδεϋδών - αλλά μόνο υπό ακραίες περιστάσεις, που υπό φυσιολογικές συνθήκες οι ατμιστές θα αποφύγουν, εξαιτίας των άμεσων, δυσάρεστων αισθητήριων αποτελεσμάτων.\nΗ μελέτη του Addiction, με επικεφαλής τον καρδιολόγο Δρ. Κωνσταντίνο Farsalino, διαπίστωσε ότι τα ηλ. τσιγάρα παράγουν υψηλά επίπεδα αλδεϋδών, αλλά μόνο στην περίπτωση «dry puff» μια αργκό έκφραση αρκετά διαδεδομένη στο ατμιστικό κοινό.\nΣε κανονικές συνθήκες ατμίσματος, ακόμη και αν χρησιμοποιούνται υψηλά επίπεδα ισχύος απελευθερώνεται μικρή ποσότητα αλδεϋδών. Υπό αυτές τις συνθήκες κανονικής χρήσης, οι εκπομπές αλδεϋδών είναι πολύ χαμηλότερες από ό, τι στον καπνό των κανονικών τσιγάρων.\nΟ καθηγητής Peter Hajek, διευθυντής της Ερευνητικής Μονάδας εξάρτησης από τον καπνό στο Barts και το London School of Medicine and Dentistry, του Ηνωμένου Βασίλειου, υποστηρίζει για τη μελέτη του Addiction: «Τα ευρήματα αυτά υπογραμμίζουν τονίζουν τη σημασία του να καταστούν σαφείς οι συνθήκες υπό τις οποίες τέτοιου είδους τεστ λαμβάνουν χώρα και να αποφεύγονται σαρωτικές ισχυρισμοί που μπορούν να παραπλανήσουν το κοινό. Η ερμηνεία μου με βάση τα αποδεικτικά στοιχεία είναι ότι τα ηλεκτρονικά τσιγάρα είναι πολύ πιο ασφαλή από το κάπνισμα.»


Μοιράστηκαν βαθμούς και εντυπώσεις / ΠΑΣ Λαμία - ΠΑΣ Γιάννενα 0-0 - Lamiara.gr\nΜοιράστηκαν βαθμούς και εντυπώσεις / ΠΑΣ Λαμία – ΠΑΣ Γιάννενα 0-0\nΣτο πλαίσιο της 24ης αγωνιστικής της SuperLeague 1, ο ΠΑΣ Λαμία υποδέχθηκε τον ΠΑΣ Γιάννινα στο «Αθανάσιος Διάκος» με τις δύο ομάδες να μένουν στο 0-0.\nΠίεσε, δημιούργησε τελικές, έπαιξε ωραίο ποδόσφαιρο, αλλά δεν κατάφερε να φτάσει στο πολυπόθητο γκολ που ήθελε ο ΠΑΣ Λαμία και έμεινε στο 0-0 με τον ΠΑΣ Γιάννινα.\nΠολύ καλά οργανωμένη για ακόμη ένα ματς η άμυνα της Λαμίας, η οποία δεν απειλήθηκε σχεδόν καθόλου και ότι φάσεις δέχθηκε τις αντιμετώπισε ολόσωστα. Επιθετικά ο ΠΑΣ είχε περισσότερη όρεξη από τα Γιάννινα, έχοντας και περισσότερες τελικές στο παιχνίδι, όμως το πολυπόθητο γκολ δεν ήρθε και μαζί δεν ήρθε και η νίκη.\nΟ Μιχάλης Γρηγορίου επέλεξε τον Επασί στο τέρμα, ενώ στην άμυνα από τα δεξιά προς τα αριστερά ο Σκόνδρας, ο Αντέτζο, ο Τζανετόπουλος και ο Μαρτίνεθ. Στο κέντρο ο Μπεχαράνο και ο Τζανδάρης ενώ πιο μπροστά τους ο Καραμάνος. Δεξιά στα άκρα ο Ντέλετιτς, αριστερά ο Ρόμανιτς και στο κέντρο της επίθεσης ο Αραμπούλι.\nΓια τον ΠΑΣ Γιάννινα ο Γιαννίκης επέλεξε τους Λοντίγκιν στο τέρμα, στην άμυνα τους Πίρσμαν, Εραμούσπε, Σάλιακα και Κάργα. Στο κέντρο Κάστρο, Καρτάλης και Ντομίνγκεθ ενώ πιο μπροστά Ελευθεριάδης δεξιά, ο Κρίζμαν αριστερά και ο Παμλίδης στο κέντρο της επίθεσης.\nΠιο δυνατά στο ματς η Λαμία και μόλις στο 2΄ Καραμάνος είδε ωραία τον Ντέλετιτς δεξιά, αυτός πέρασε την μπάλα στον Σκόνδρα που προωθήθηκε, με τον Έλληνα αμυντικό να κάνει σέντρα-σουτ αλλά ο Λοντίγκιν απομάκρυνε σε κόρνερ, σώζοντας την ομάδα του.\nΣτη φάση του κόρνερ, ασυνεννοησία μεταξύ των αμυντικών των Ιωαννίνων, όμως κανένας της Λαμίας δεν κατάφερε να σπρώξει τη μπάλα στα δίχτυα. Με περισσότερο μυαλό οι παίκτες των γηπεδούχων στα πρώτα λεπτά του αγώνα, παίζοντας αρκετά γρήγορα ενώ σε κάθε κατοχή της μπάλας από αντιπάλους, πίεζαν αρκετά ψηλά.\nΣτο 10΄απευθείας εκτέλεση φάουλ του Αραμπούλι, από πλάγια θέση δεξιά, η μπάλα φάνηκα να βρίσκει στο χέρι του Κάστρο, ο οποίος ήταν στο τοίχος και μέσα στην περιοχή του Λοντίγκιν, αλλά ο διαιτητής έδειξε να συνεχιστεί το ματς κανονικά.\nΈνα σουτ του Αραμπούλι μέσα από την περιοχή του Λοντίγκιν, ο Ρώσος τερματοφύλακας έπεσε και μάζεψε εύκολα τη μπάλα στην αριστερή του γωνία. Πολλές και δυνατές μονομαχίες στο πρώτο τέταρτο του αγώνα. Είτε με ψηλά τη μπάλα, είτε χαμηλά οι ποδοσφαιριστές και των δύο ομάδων αρκετά δυνατά, πηγαίνοντας σε κάθε φάση με αποφασιστικότητα.\nΠρώτο 20λεπτο… με τη Λαμία να απειλεί!\nΤο πρώτο 20λεπτο πέρασε στο Αθανάσιος Διάκος και αν και είχαμε το σκορ στο 0-0 και αρκετά μοιρασμένο ματς, ο ΠΑΣ Λαμία ήταν αυτός που απείλησε και είχε δύο καλές χαμένες ευκαιρίες.\nΚόρνερ για τη Λαμία από τα δεξιά, ο Ντέλετιτς το εκτέλεσε ολόσωστα, με τη μπάλα να σβήνει στην μικρή περιοχή του Λοντίγκιν, όμως κανείς δεν κατάφερε να βάλει το κεφάλι του και να απειλήσει. Η μπάλα πέρασε και από το δεύτερο δοκάρι, έφτασε στον Μαρτίνεθ ο οποίος από πλάγια αριστερά έκανε μία σέντρα σουτ αλλά η κατάληξη ήταν άουτ.\nΟ ΠΑΣ Γιάννονα απείλησε στο 25΄έπειτα από στατιστική φάση, για πρώτη φορά στο παχνίδι. Ο Σάλιακας εκτελεί ωραία το φάουλ με γέμισμα στο πίσω δοκάρι, εκεί όπου βρέθηκε ο Κάργας. Ο αρχηγός του ΠΑΣ πήρε την κεφαλιά, αναγκάζοντας τον Επασί να επέμβει για να κρατήσει το 0-0. Στη συνέχεια ο Κάστρο έκανε ένα σουτ αλλά ο Αντέτζο απομάκρυνε τον κίνδυνο μακριά.\nΑπό τη μία περιοχή στην άλλη η μπάλα και εκεί όπου ο Ρόμανιτς προσπάθησε να απειλήσει με σουτ, η μπάλα έφτασε στην περιοχή του Επασί, με τον Κριζμάν να βγαίνει τετ α τετ αλλά ο Γάλλος τερματοφύλακας του είπε όχι. Στη συνέχεια της φάσης, ο Επασί μάρκαρε αντικανονικά τον Παμλίδη με αποτέλεσμα να δοθεί φάουλ σε καλή θέση. Παρόλο αυτά, το φάουλ του Σάλιακα βγήκε και μάζεψε άνετα ο τερματοφύλακας της Λαμίας.\nΩραίοι συνδυασμοί, κάθετες πάσες και σωστές μεταβιβάσεις του παίκτες του ΠΑΣ Λαμία, αλλά κάτι στη τελική πάσα δε πήγαινε σωστά και χαλούσε τις προσπάθειες των γηπεδούχων. Σουτ του Ντομίνγκεζ στο 34΄η μπάλα κοντράρει και περνάει κόρνερ. Εν τω μεταξύ τα δυνατά μαρκαρίσματα συνεχίζονταν με τον διαιτητή να δείχνει πως του έχει ξεφύγει ο έλεγχος.\nΗ κατοχή της μπάλας υπέρ της Λαμίας, όμως αυτό δεν μετουσιώθηκε σε κάποιο τέρμα. Από το 30΄και μετά η απόδοση των γηπεδούχων μειώθηκε με αποτέλεσμα οι φιλοξενούμενοι να ανέβουν, να πιέσουν και να απειλήσουν.\nΈνα δυνατό πρώτο ημίχρονο είδαμε στο Αθανάσιος Διάκος ανάμεσα σε Λαμία και Γιάννινα. Δυνατές μοναμαχίες τόσο στον αέρα όσο και με κάτω τη μπάλα. Παρολο αυτά, η ομάδα του Γρηγορίου ήταν αυτή που είχε την κατοχή την περισσότερη ώρα στο πρώτο 45λεπτο. Είχε τις ευκαιρίες για να σκοράρει, κάτι όμως που δεν καταφερε. Τα Γιάννινα, μετά το 30΄κατάφεραν να ανεβάσουν την απόδοσή τους, κράτησαν μπαλα και προσπάθησαν να απειλήσουν. Μάταια όμως, καθώς το σφύριγμα του Παπαδόπουλου βρήκε τις δύο ομάδες στο 0-0.\nTo δεύτερο ημίχρονο ξεκίνησε χωρίς αλλαγές για τις δύο ομάδες και με τη Λαμία προσπαθεί ξανά να κρατήσει μπάλα και να πραγματοποιήσει επιθέσεις κυρίως από τα δεξιά με τον Ντέλετιτς. Μία σέντρα του Σκόνδρα στο 46΄βγήκε και τη μάζεψε ο Λοντίγκιν, ενώ σε μία αντίστοιχη φάση από την πλευρά των Ιωαννίων, ο Παμλίδης πήρε την κεφαλιά μετά από σέντρα του Σάλιακα, αλλά δεν ήταν τόσο δυνατή έτσι ώστε να απειλήσει τον Επασί.\nΤα Γιάννινα απείλησαν και πάλι από δεξιά, όπου ο Σάλιακας ανέβηκε, έκανε σέντρα σουτ αλλά ο Επασί ήταν σε καλή θέση, μπλοκάροντας τη μπάλα εύκολα. Πολύ ωραία συνεργασία του Αραμπούλι με τον Ντέλετιτς, ο δεύτερος πάτησε περιοχή προσπάθησε να βάλει τη μπάλα με σέντρα στην καρδιά της άμυνας των Ιωαννίων, αλλά ο Κάργας απομάκρυνε σωτήρια σε κόρνερ. Ούτε από το κόρνερ κατάφερε ο ΠΑΣ Λαμία να απειλήσει, σε ένα ματς στο οποίο όσο παιρνούσε η ώρα τόσο πιο πολύ σου έδινε την εντύπωση πως δεν θα μπει γκολ…\nΤΕΡΑΣΤΙΑ ευκαιρία για το 1-0 του ΠΑΣ Λαμία. Ο Ανταμά Μπα έπειτα από σέντρα του Ντέλετιτς από τα δεξιά, πήρε την κεφαλιά και επί της ουσίας έδωσε πάσα στον Αραμπούλι, με τον Γεωργιανό να σουτάρει αλλά ο Λοντίγκιν του είπε ένα μεγάλο «όχι» κρατώνοντας το 0-0.\nΗ Λαμία είχε διάθεση για να απειλήσει, όμως η καλή αμυντική λειτουργία των Ιωαννίνων, δεν άφηνε κανέναν ανοιχτό χώρο. Ξανά οι γηπεδούχοι στην επίθεση στο 69΄ ο Καραμάνος δεν προλαβαινει να σουτάρει από πλεονεκτική θέση, με τους αμυντικούς να διώχνουν σωτήρια΄.\nΆτυχος ο Ανταμά Μπα στο 70΄ του αγώνα. Ο Μαυριτανός προσπάθησε να φύγει στην κόντρα και στην κίνηση που έκανε τραυματίστηκε, μάλλον στον μηρό και αποχώρησε. Να τονίσουμε πως λίγο πριν είχε περάσει ο Μπα στη θέση του Ρόμανιτς, με τον Γρηγορίου να αναγκάζεται να κάνει αλλαγή στην αλλαγή βάζοντας τον Γκαζαριάν.\nΟι σκληρές μονομαχίες συνεχίστηκαν και στο τελευταίο δεκάλεπτο, άρχισαν όμως να κάνουν την εμφάνισή τους και τα λάθη, μιας και η κούραση είχε επηρεάσει τους ποδοσφαιριστές και των δύο ομάδων. Τετ α τετ ο Μιλιτσεάνου με τον Επασί, ο Γάλλος τερματοφύλακας βγήκε και έδιωξε σωτήρια την ομάδα του, διώχνοντας τον κίνδυνο.\nΣτα τρία λεπτά καθυστερήσεις που έδειξε ο 4ος διαιτητής, δεν άλλαξε τίποτα με τις δύο ομάδες να παραμένουν στην «λευκή» ισοπαλία, παίρνοντας από 1 βαθμό.\nΠΑΣ Λαμία (Μιχάλης Γρηγορίου): Επασί, Σκόνδρας, Αντέτζο, Τζανετόπουλος, Μαρτίνεθ, Μπεχαράνο, Τζανδάρης, Καραμάνος, Ντέλετιτς, Ρόμανιτς, Αραμπούλι\nΑναπληρωματικοί: Θεοδωρόπουλος, Προβυδάκης, Βύντρα, Τζέιμς, Σαραμαντάς, Μπιάρνασον, Πίτι, Γκάζαριαν, Μπα\nΠΑΣ Γιάννινα (Αργύρης Γιαννίκης): Λοντίγκιν, Σάλιακας, Κάργα, Εραμούσπε, Πίρσμαν, Κάστρο, Ντομίνγκεζ, Καρτάλης, Ελευθεριάδης, Κρίζμαν, Παμλίδης\nΑναπληρωματικοί: Χουτεσιώτης, Παντελάκης, Πήλιος, Λώλης, Λιάσος, Νάουμετς, Μπρένερ, Δούμτσης, Μιλιτσεάνου\nTags:FeaturedMATCH CENTERmatch centrt\nΓρηγορίου: “Μέτριο παιχνίδι ποιοτικά”\nΠΑΣ Λαμία – ΠΑΣ Γιάννενα (Live Chat + Ραδιοφωνική μετάδοση)